
Cuvânt înainte 


Permanent, prin fata ochilor, cu o viteza ce adesea devine ametitoare, ni se 
deruleaza imagini din cele mai diverse surse. De pe ecranul televizorului sau de pe dislay-ul 
telefonului mobil, de pe afisele publicitare, de pe etichetele unor produse sau dintr-o 
banala deplasare in cotidian, suntem asaltati de imagini care doresc sa ne transimia un 
mesaj, precum si “n “ imagini care asteapta sa fie remarcate si imortalizate. 


Din albumele de familie sau din cutii si plicuri raspandite prin diverse sertare din casa, 
fotografii ale persoanelor dragi sau chiar ale noastre cand eram copii ne ofera placere si 
informatii asupra unor evenimente trecute, pe care nu le vom pulea vedea, pe viu, 
niciodata. Altele ne amintesc de locuri si oameni ce ne-au impresionat in peregrinarile 
noastre. 


Fotografiile se constituie intr-o materializare a memoriei noastre. 


Din aceasta multitudine de fotografii enumerate mai sus, doar o mica parte ne 
atrage atentia si sunt retinute in memoria noastra. Oare ce elemente diferentiaza putinele 
imagini retinute de foarte numeroasele care vor ajunge in cosul uitarii? 


Fotografia este arta de-a comunica “ceva” care ne-a impresionat, care ne-a trezit 
curiozitatea. 


Fotografia este pasiunea de a comunica altor persoane emotiile starnite de “ceva”. 
Pentru generatia mea, fotografiile reprezinta si un mijloc de a pastra amintirile. 


Pentru generatia studentilor (si a fiilor mei), fotografiile realizate cu camera digitala 
sau cu telefonul mobil reprezinta dorinta de a imortaliza aspecte inedited sau amuzante 
din cotidian. 


Pentru studentii care opteaza pentru CURSUL DE TEHNICA SI ARTA FOTOGRAFICA , 
fotografia va insemna mult mai mult . 


În multe facultăţi din universităţile europene disciplina “FOTOGRAFIE” îşi găseşte un loc 
binemeritat. Apare ca firească o întrebare: La ce este bun studiul fotografiei la nivel 
universitar? Întrebarea se pune cu atât mai mult cu cât în România există doar câteva forme 
de pregătire universitară, prin studiul parțial al fotografiei în secțiile de imagine de la unele 
instituții de învățământ superior. 


O primă încercare de răspuns ar putea să ni se pară puerilă: într-o anumită etapă a 
vieții — în preajma vârstei de 18-23 ani — unul dintre lucrurile cele mai înțelepte pe care le 
putem face este învățătura universitara, deoarece personalitatea este într-o continuă şi 
intensă transformare şi este avidă de informații noi. Se poate afirma cu certitudine că 
acumulările din tinerețe ne vor hrăni aproape toată viața. 


O a doua încercare de răspuns ar fi că noțiunile de tehnică, estetică şi istoria 
fotografiei, însuşite prin învățare, sunt extrem de folositoare în actul creației propriu-zise. 
Absența unui sistem universitar organizat, a împins fotografia într-o zonă periferică a ierarhiei 
artelor vizuale. Sub asaltul permanent al imaginilor, apare nevoia studiului teoretic elevat 
pentru a ridica fotografia peste ştacheta din ce în ce mai sus ridicată. Vă propun să ne 
asumăm împreună acest efort. 


Există o multitudine de căi de abordare a fotografiei, cu opțiuni variate în ceea ce 
priveşte stilurile, genurile. şi tehnicile abordate: de la instantaneul cotidian la fotografia dintr- 
un reportaj autonom, la colajul regizat, de la fotografia publicitară la fotografia 
conceptuala. Fotografia nu mai trăieşte autonom, apelând tot mai des la extensia sau la 
conjugarea limbajului şi expresiilor fotografice cu noile medii uzuale: TV, video.,internet, etc. 


Imaginile pot fi compuse pe cale optică şi electronică din unități spațiale 
delimitate. 


Singurul criteriu valabil rămâne exigenta abordării, în cunoştinţă de cauză, a acestor 
varietăți de imagini, prin descifrarea limbajului specific al fotografiei ca ramură distinctă a 
artelor plastice. 


Interpretarea oricărei imagini fotografice depinde atât de intenția celui care o 
priveşte, cât şi de intenția realizatorului. Având în vedere nivelurile diferite de înțelegere, 
coincidența lor nu presupune însă anularea relativului pentru că subiectivitatea este 
prezentă fără a avea pretenția universal-valabilului. 


“FOTOGRAFIA este un puternic mijloc de expresie. Bine folosită, ea devine o mare 
forță de binefacere şi înțelegere; folosită greşit, ea poate stârni multe incendii periculoase”. 


Absolventi ai FCRP, pe care i-am intlanit ca specialisti in PR in firme, edituri, redactii, 
institutii publice mi-au relatat situații in care sefii le-au solicitat fotografii-portret pentru a fi 
postate pe site sau pentru a fi exediate prin e-mail unor publicatii romanesti sau straine. Nu 
exista timpul fizic necesar pentru a apela la serviciile unui fotoreporter profesionist. 


Cu ajutorul camerei digitale gasita intr-un sertar la firma au facut cateva fotografii, 


amintindu-si rapid de cuvintele repetete de “n * ori la cursuri. Prin fata ochilor li s-au derulat 
momentele cand profesorul le prezenta „cu ajutorul videoproiectorului, nenumarate 
portrete realizate de el, de colegii sai; si-au reamintit dezbaterile care aveau loc dupa 
vizionari si raspunsurile oferite instantaneu, in cadru organizat la nenumaratele intrebari. 


Si-au amintit de primele lor fotografii- portret pe care le-au facut fetelor din facultate 
sip e care le-au disecat impreuna cu colegii de grupa, sub indrumarea competenta a 
profesorilor si a profesionistilor invitati la seminariile de Tehnica si Arta Fotografica. 


Si-au reamintit ce au scris in referatul predat la finalul cursului, ca “unul din motivele 
pentru care au optat pentru admiterea la Facultatea de Comunicare si Relatii Publice a fost 
si pasiunea lor pentru fotografie”, posibilitatea de a descifra in facultate nenumaratele si 
fermecatoarele ei taine. 


Pasiunea pentru fotografie trebuie dublata de efort propriu individual, cautarea unor 
raspunsuri in carti, reviste si pe site-uri specializate. Presupune executarea a nenumarate 
fotografii ce vor fi analizate cu colegii si cu unii cunoscatori ai domeniului, practica 
permanenta contribuind la asimilarea si dezvoltarea tehnicilor. 


Pasiunea este numitorul comun al studentilor care opteaza pentru CURSUL DE 
TEHNICA SI ARTA FOTOGRAFICA si care doresc sa deprinda “ABC-ul tehnicii, esteticii si 
mesajului fotografiilor pe parcursul celor 14 saptamani ale semestrului 2 din anul 1 de studiu. 


Una dintre cerintele examenului final este realizarea unor fotografii de arhitectura si 
de portrete; insusirea si aplicarea in practica a acestor cerinte va vor fi folositoare toata 
viata, indiferent de domeniul profesional spre care va vor fi indreptati pasii. Perseverand , o 
sa obtineti fotografii din ce in ce mai bune si mai apreciate, iar selectia lor exigenta va 
imbunatatii calitatea portofoliului personal. 


SFATURI (ce pot fi utile cand realizati proiectul pentru examenul la TAF) 


Inainte de a trece la realizarea practica a proiectului, recititi cuvintele din Ghidul 
studentului 2008/2009 si capitolele din curs care se refera la arhitectura si portret. Verificati 
setarile aparatului. 


Pentru a fotografia arhitectura PALATULUI PARLAMENTULUI, un loc arhicunoscut, priviti 
imagini de pe internet, ilustrate sau albume, pentru a aprivi modul in care profesionistii au 
tratat acest subiect. 


Incercati sa valorficati spatiul orar sugerat pentru declansare (10%-12%), cand 
conditiile fizice naturale - lumina, cerul, atmosfera - sunt considerate optime. 


Alegeti un loc de statie cat mai judicios, care sa va ajute la o incadrare cat mai 
buna; poate fi in apropierea sediului BANC POST, care permite incadrarea pe orizontala a 
cladirii. In acelasi timp se pot aplica, in mod natural, cerintele din curs referitoare la 
“sectiunea de aur” si “prim plan”. 


Crengile copacilor, culorile masinilor, trecatorii de pe trotuar vor crea senzatia de 
spatialitate, o scara a dimensiunilor. Executati mai multe declansari, schimband locul de 
statie si chiar modul de expunere [veti avea de unde alege). Daca aparatul este prevazut 
cu zoom utilizati-l pentru a cauta detalii si structuri ale cladirilor ce pot complete imaginile. 


PORTRETUL unor persoane - membrii familiei, prieteni, colegi, vedete - este genul de 
fotografie cel mai practicat, dar sic el mai delicat. Fotografiile imortalizeaza atat infatisarea, 
cat si elemente ale caracterului lor. Fotografiile persoanelor pot fi clasificate in 2 categorii: 
portrete si instantanee. 


Alegeti-va un subiect, tinand cont de faptul ca expresia faciala este cel mai direct si 
clar indicator al personalitatii. Gasiti locatia in care doriti sa fotografiati pentru portrete de 
prim-plan ale fetelor. Folositi teleobiectivul de la zoom si focalizati pe ochiul persoanei. 


Subiectul va coopera cu fotograful deoarece se urmareste acelasi tel: o fotografie 
cat mai reusita. NU fotografiati din profil o persoana cu nas proeminent sau direct din fata o 
persoana cu fata rotunda. 


Plasand persoana in apropierea ferestrei, se poate utiliza lumina soarelui, difuzand-o 
cu ajutorul perdelei, jaluzelelor sau unei coli de hartie. 


Pentru un portret de mediu plastati subiectul in locul sau de lucru obisnuit, analizandu-l 
in timpul actiunii pentru a selecta elementele c e ar imbogati compozitional fotografia. La 
un portret in natura vom plasa subiectul la o distanta de 1-2m de fundalul unui zid sau un 
copac. 


Portretul instantaneu poate fi al unor personae cunoscute sau straine, in diverse 
ipostaze sau locatii, iar pentru fotografiere este preferabil sa fie utilizat un teleobiectiv.Daca 
sunteti observati este bines a zambiti si eventual sa care este destinatia fotografiilor. 


Relativ mai fara complicatii cu drepturile la propria imagine este fotografierea 
copiilor. Comunicati cu ei, incercand sa anticipati ce se va intampla in timpul jocului, 
primirii si despachetarii cadourilor la o aniversare.Surprindeti si imortalizati momentele in 


care se vede curiozitatea, bucuria, teama , mandria, exaltarea copiilor, dar si a 
isus parintilor, rudelor, invitatilor. 


Cea de a treia tema este la libera alegere, fara nici-o constrangere din partea 
profesorului! Si va fi punctat, in nota finala, ca si subiectele impuse.Va trebui sa cautati 
subiecte care sa va atraga si care sa le explorati fotografic. Trebuie sa stiti ca nicio fotografie 
nu este o copie perfecta a realitatii. La evaluarea proiectului vom trece peste stangaciile 
tehnice, imperfectiunile expunerii. Va fi descoerit si apreciat modul de tranpunere. in 
fotografie a propriilor sentimente fata de subiect, utilizarea luminii, a compozitiei, 
surprinderea momentului important a ceea ce ati incercat sa vizualizati. 

1. FOTOGRAFIA — LIMBAJ PICTURAL 
Domeniul fotografiei şi caracteristicile ei 


Fotografia este o reprezentare vizuală directă a unui subiect sau 
eveniment. Impresia făcută fotografiei este mai directă şi conţinutul ei mai puţin 
supus neînţelegerii în raport cu alte mijloace vizuale. 

Astăzi fotografia este considerată universală. Cu cât este mai general 
mesajul unei fotografii, cu atât ea va fi mai folositoare. Fotografia este limbaj 
pictural. Limbajul devine folositor dacă cineva are ceva de comunicat, ceva care 
merită să fie spus. 

Limbajul pictural al fotografiei, mai puţin abstract şi, prin urmare, mai 
simplu de înțeles decât cuvintele, merge de-a dreptul la inimă. 

“Citirea” unei imagini înseamnă mai mult decât cuprinderea dintr-o 
sngură privire, imediat şi în mod global a întregii cantități de informație oferită 
de imagine. 

Ce este caracteristic la un portret, ce este de prisos şi ce trebuie eliminat? 
Care este partea cea mai interesantă sau cea mai caracteristică a feţei unui om? 
Este structura fizică sau expresia? Ce reglectă expresia feţei: o dispoziție 
fericită, lipsită de griji, un intelect cercetător, gânditor, sau o minte leneşă, 
greoaie? Ce înțelesuri ascund liniile feţei, cearcănele din jurul ochilor? Care este 
cauza lor, despre ce vorbesc ele observatorului interesat? 

Privitorul trebuie să fie o persoană pe care s-o intereseze subiectul şi să-l 
înțeleagă pentru a citi astfel de semne şi a le interpreta într-un portret conceput 
cu sensibilitate. 

Pentru a reţine interesul privitorului față de fotografie şi a păstra locul 
important al acesteia în cadrul celorlalte mijloace de comunicare în masă, 
fotoreporterii trebuie să realizeze imagini neobişnuite ale cotidianului. Căutările 
permanente, novatoare, experimentele, valorificarea unor unghiuri deosebite 
sunt doar câteva dintre posibilitățile care pot fi folosite pentru reținerea atenției 
privitorilor. 

Fotografiile se constituie în dovezi evidente şi incontestabile ale faptului 
că evenimentele s-au petrecut în realitate. 

Privitorul îi dă crezare, evenimentul a avut loc şi îi este prezentat parțial 
sau în întregime. În nici o clipă nu putem neglija personalitatea omului 
contemporan care vrea să vadă cu proprii ochi, să fie “martorul ocular” al 
evenimentului, apoi să-l analizeze şi să emită impresii, păreri. 

Fotografia se poate realiza doar prin prezența fotoreporterului şi a 
aparatului său la eveniment şi trebuie să surprindă momentul de interes maxim. 

Fotografia poate fi îndelung studiată, se descoperă şi redescoperă planuri 
şi semnificații noi care au scăpat primei priviri. 

Imaginea realizată de fotoreporter va conţine calități emoţionale care nu-l 
pot lăsa indiferent pe privitor. 


“Pentru a reține atenția cuiva, o fotografie trebuie să aibă ceva de comunicat, 
să aibă conţinut, să fie informativă, educativă, interesantă, amuzantă sau 
mobilizatoare. Conţinutul poate fi încorporat în fotografii într-o varietate 
aproape nelimitată. Refuzul de a privi fotografiile care şochează este ca şi 
teama de a privi realitatea în față. Unele lucruri trebuie să fie înfruntate, fie că 
plac sau nu. O fotografie de conținut este unul dintre cele mai puternice 
instrumente pentru a trezi reacţia publică”. 

ANDREAS FEIMINGER - Fotograful creator, Editura Meridiane, Bucureşti 1967 


În cadrul unei publicaţii, fotografia reprezintă un punct de atracție. 
Cercetările întreprinse de specialişti au demonstrat că cititorii privesc în ziar, în 
primul rând ilustrațiile, apoi citesc titlurile, celelalte texte. O explicație poate fi 
şi faptul că fotografiile sunt dobezi evidente şi incontestabile ale întâmplării 
evenimentelor înfăţişate. 

Elementele evidenţiate conferă fotografiei de presă o forță imensă ce 
reuşeşte să acţioneze şi să modeleze sute de mii şi chiar milioane de opinii. 

Pentru a putea folosi cu inteligenţă întregul potențial al fotografiei, trebuie 
să fim familiarizați cu caracteristicile de bază ale acestui mijloc de expresie. 


AUTENTICITATEA reprezintă o calitate unică a fotografiei în 
comparaţie cu celelalte forme de reprezentare vizuală. Aparatul foto trebuie să fi 
fost ““martor ocular” la fotografierea unui subiect sau a unui eveniment. O 
singură fotografie din război este mai convingătoare decât pagini scrise despre 
tragedia războaielor. 

Deşi se afirmă că “aparatul nu minte”, se ştie că fotografule pot induce în 
eroare datorită modului în care fotoreporterul foloseşte aparatul pentru a spune 
un neadevăr sau nepriceperii de a surprinde realitatea. Un exemplu de fotografie 
care poate induce în eroare este cel al parlamentarului surprins cu gura strâmbă 
blitzului. Publicarea acestui gen de fotografii nu fac decât să-l discrediteze în 
ochii alegătorilor, mistificând realitatea. 

PUTEREA DE ŞOC este o însuşire a imaginii care-l forţează pe privitorul 
unei publicaţii să observe, în mod conştient, o fotografie. În invazia de imagini 
care ne asaltează şi ne saturează, o fotografie trebuie să fie cu totul neobişnuită 
pentru a atrage privirile. Puterea de şoc este una dintre calitățile esențiale ale 
unei fotografii bune, este calitatea pe care fotoreporterul o imprimă pentru a 
atrage atenția cuvenită. Dar numai puterea de şoc singură nu este suficientă 
pentru a face ca o fotografie să fie bună. Pentru a produce efectul dorit asupra 
privitorului, o fotografie trebuie să mai aibă încă două însuşiri esențiale: putere 
emoțională şi conținut. 


PUTEREA EMOȚIONALĂ este o noţiune mai greu de definit în termeni 
precişi. Dacă o fotografie cu putere de şoc va fi sesizată de aproape toți 
privitorii, înțelesul şi sentimentele pe care le emană imaginea vor rămâne 
neobservate de cei lipsiţi de sensibilitate. Interesul față de subiect este o condiție 
primordială pentru a creea fotografii bune. Dacă fotoreporterul nu are nici o 
reacţie față de subiectul său, el nu poate realiza o lucrare care să conţină vreo 
calitate emoţională, ceea ce va determina o indiferenţă a privitorului în fața 
fotografiei. 

Puterea emoţională poate exista independent de tehnică. 


CONŢINUTUL este o calitate care poate fi încorporată în fotografii într-o 
varietate aproape nelimitată. O fotografie de conţinut este unul dintre cele mai 
puternice instrumente pentru a trezi reacția publică. O fotografie devine cu atât 
mai interesantă şi mai plăcută, cu cât are un conţinut mai legat. Fotografiile cu 
subiecte interesante, prezentate cu fantezie, pot stimula o conştiinţă mai 
dezvoltată. 

Numărul subiectelor interesante care aşteaptă să fie fotografiate, este 
infinit. Orice îl interesează pe fotoreporter, merită să fie fotografiat pentru că, 
aproape sigur, subiectul va atrage şi pe alți câțiva privitori. 

2. APARATUL FOTOGRAFIC 
Caracteristici 


În diversitatea lor, toate aparatele fotografice clasice au în compunere 
aceleaşi subansambluri de bază. Cele mai importante elemente ale aparatelor 
foto: 

- camera etanşă la lumină; 

- obiectivul; 

- obturatorul; 

- vizorul; 

- sistemul de punere la punct (reglare a clarităţii). 

Deşi au o realizare constructivă diferită (în funcţie de soluţia aleasă de 
firma constructoare), rolul elementelor componente este acelaşi la toate 
aparatele fotografice. 

a) CAMERA ETANŞĂ la lumină a aparatului foto este constituită dintr-o 
cutie pe al cărei perete anterior este montat obiectivul, iar pe peretele opus se 
derulează materialul sensibil (filmul). Camera împiedică pătrunderea luminii din 
exterior spre filmul fotografic asupra căruia vom proiecta imaginea subiectului 
fotografiat. 

Peretele pe care se fixează obiectivul mai poartă şi numele de placă-port 
obiectiv. 

Obiectivele pot fi fixe sau interschimbabile. 

La aparatele fotografice care permit folosirea obiectivelor interschimba- 
bile, placa portobiectiv are un inel cu filet sau un inel de cuplare tip baionetă, în 
care se fixează obiectivul. 

Pe peretele din spate al cutiei aparatului se găseşte filmul pe care se va 
forma imaginea subiectului dată de obiectiv. Peretele din spate al aparatului 
fotografic poate fi: 

- demontabil; 
- rabatabil pe o articulaţie; 
- solidar cu corpul aparatului fotografic. 

Filmele se introduc în aparat încărcate în casete, iar partea aparatului în 
care se aşează casetele se mai numeşte şi cutia casetelor. O condiţie obligatorie 
la confecționarea casetelor este etanşeitatea la lumină. Casetele cu filme se 
introduc în locaşurile prevăzute în spaţiul din spate al aparatului — cutia 
casetelor. De obicei, filmul se derulează din casetă pe o bobină receptoare, 

simultan cu armarea obturatorului şi în lungimi egale cu mărimea unei imagini 
(a filmul tip leca — 24x36 mm). 

Transportul materialului sensibil este înregistrat de un contor de imagini 
cuplat cu mecanismul pentru transportul filmului. 

Pentru a preîntâmpina expunerile duble, adică executarea a două fotografii 
pe aceeaşi porțiune a materialului sensibil, aparatele foto moderne sunt 
prevăzute cu un dispozitiv de blocare ce împiedică declanşarea obturatorului 
înainte ca transportul filmului să fi avut loc. 


2.1. OBIECTIVUL FOTOGRAFIC 


OBIECTIVUL se constituie în cea mai importantă parte a aparatului foto. 
Cu ajutorul obiectivului se creează imaginea subiectului pe materialul sensibil 
care se află în interiorul aparatului foto. 

Obiectivele fotografice moderne sunt sisteme optice convergente 
complexe, formate din lentile situate într-o montură metalică sau din bachelită. 
Numărul tipurilor de obiective este mare şi creşte continuu. 

Principala caracteristică a obiectivului este distanța focală, a cărei mărime 
este inscripționată pe montura obiectivului. Distanţa focală depinde de 
construcția obiectivului şi este determinată de distanța de la planul optic 
principal posterior al obiectivului până la focarul principal al lui. 

Focarul principal reprezintă imaginea unul punct îndepărtat la infinit, 
situat pe axa optică principală a obiectivului. 

Distanţa focală este gravată pe montura obiectivului şi se exprimă în 
milimetri. 

Luminozitatea reprezintă o altă caracteristică a obiectivului. Ea este legată 
de raportul dintre iluminarea câmpului imaginii (în planul filmului sensibil), 
creată de obiectiv şi strălucirea subiectului fotografiat. 

Cu cât luminozitatea obiectivului este mai mare, cu atât iluminarea 
subiectului poate fi mai mică pentru a obține aceeaşi fotografie şi cu atât 
sensibilitatea materialului fotografic poate fi mai mică pentru acelaşi timp de 
expunere. 

Luminozitatea obiectivului poate fi determinată prin cunoaşterea 
diametrului deschiderii utile a obiectivului şi distanţa focală a acestuia. 

Prin deschidere utilă se înţelege orificiul prin care trece fascicolul de 
lumină prin obiectiv, spre interiorul aparatului foto. Acest orificiu este 
determinat de diafragmă. 

Diafragma se compune din câteva plăcuţe situate într-o montură, 
prevăzută la exterior cu inel, cu ajutorul căruia poate fi modificată deschiderea 

utilă a obiectivului. Prin aceasta poate fi reglată cantitatea de lumină ce ajunge la 
filmul fotografic. Două obiective de aceeaşi construcție şi cu aceleaşi valori ale 
diametrului deschiderii utile lasă să treacă în interiorul aparatului cantități egale 
de lumină. Cu toate acestea, valoarea iluminării câmpului imaginii va fi diferită 
în cazul în care distanţa focală a acestor obiective este diferită. 

De asemenea, va fi diferită iluminarea imaginii în cazul în care se 
compară două obiective de aceeaşi construcţie şi ale căror distanţe focale sunt 
egale, dar deschiderile lor utile sunt diferite. Deoarece forma orificiului pe care-l 
formează diafragma este aproape circulară, mărimea deschiderii utile este 
caracterizată prin diametrul el. 

Pentru că iluminarea imaginii în interiorul aparatului fotografic depinde 
de distanţa focală a obiectivului şi de diametrul deschiderii utile a acestuia, 
luminozitatea obiectivului este direct proporțională cu pătratul diametrului 


deschiderii utile a obiectivului şi invers proporțională cu pătratul distanţei focale 
a acestuia. Luminozitatea obiectivului se determină cu ajutorul formulei: 

unde I = luminozitatea, d = diametrul deschiderii utile a obiectivului, f = distanța 
focală a obiectivului. 

Raportul dintre diametrul deschiderii utile a obiectivului şi distanţa focală 
a acestuia, exprimat sub formă de fractie, unde numărătorul este 1, iar numitorul 
reprezintă raportul dintre distanța focală şi diametrul deschiderii utile, este 
denumit deschidere relativă. Pătratul deschiderii relative maxime (cu diafragma 
complet deschisă), se constituie într-o măsură a luminozității obiectivelor. 

Folosind diafragma, se poate varia în limite largi diametrul deschiderii 
relative a obiectivului şi, prin urmare, se poate reduce luminozitatea 
obiectivului. 

Scara obişnuită a diafragmei prevede o anumită ordine în care iluminarea 
imaginii pe film se dublează sau se înjumătăţeşte la trecerea de la un indice al 
diafragmei la altul, situat alăturat, în funcție de felul trecerii, către o diafragmă 
mai deschisă sau mai închisă. Pe scara diafragmelor se indică valorile 
deschiderilor relative doar prin cifra de la numitor şi formează următoarea serie: 
0,7; 1,4; 2; 2,8; 4; 5,6; 8; 11; 16; 22; 32; 45; 64. Scara diafragmei la fiecare 
obiectiv începe cu deschiderea relativă maximă a acestuia, indicată pe montura 
obiectivului. 

Obiectivele fotografice moderne sunt sisteme optice complexe şi se 
compun din mai multe lentile separate între ele prin aerul atmosferic sau lipite 
între ele (balsam de Canada). La fiecare limită de separație sticlă-aer şi aer-sticlă 
se produce o reflexie a luminii incidente pe suprafaţa lentilelor, producându-se 

astfel o pierdere de lumină (4-6,5% din lumina incidentă). Pentru micşorarea 
pierderilor de lumină în obiectiv, suprafețele nelpite ale lentilelor sunt 
prevăzute cu un strat special ce are proprietatea de diminuare a procentului de 
lumină care se reflectă pe aceste suprafeţe. 

Obiectivele fabricate cu astfel de straturi se numesc obiective ameliorate 
(obiective cu strat T antireflex). Lentilele unui astfel de obiectiv, privite în 
lumină reflectată, par uşor colorate în albastru sau în purpuriu. Formarea 
straturilor antireflex pe lentilele obiectivului se realizează pe cale chimică sau 
fizică. Stratul antireflex nu numai că micşorează pierderile de lumină în 
obiectiv, dar influențează pozitiv şi calitatea imaginii foto (îndeosebi la 
fotografierea în condiţii de iluminare nesatisfăcătoare). 

Indiferent de model, obiectivul foto redă imaginea în limitele unor 
anumite dimensiuni. Claritatea imaginii obținute nu este egală în diferitele zone 
ale acestui câmp. 

În fotografie nu se utilizează tot câmpul dat de obiectiv, ci numai o parte a 
acestuia şi anume o suprafaţă dreptunghiulară corespunzătoare formatului 
imaginii înscrisă în cercul câmpului obiectivului. 

Câmpurile pot fi exprimate în unități de măsură unghiulare (unghiul 
câmpului) sau în unităţi de măsură liniare (diametrul câmpului). 

Unghiul de poză al imaginii depinde de distanţa focală a obiectivului şi de 
formatul cadrului. În funcţie de mărimea unghiului de poză se practică o 
clasificare a obiectivelor în modul următor: 

- normale - la care distanţa focală este apropiată de diagonala formatului 

şi la care unghiul de poză este de 45-60; 

- superangulare — la care distanța focală este mai mică decât diagonala 

formatului; 

- teleobiective (cu distanța focală mare) — la care distanţa focală este mai 

mare decât diagonala formatului. 


Teleobiectivele sunt utilizate atunci când este necesar să se fotografieze 
subiecte depărtate de care nu ne putem apropia. 

Obiectivele superangulare sunt folosite la fotografierea în spații înguste şi 
în cazurile în care nu ne putem îndepărta la o distanță suficientă pentru a 
cuprinde subiectul în întregime. Profunzimea acestor obiective, pentru aceeaşi 
mărime a diafragmei, este mult mai mare decât a obiectivelor normale sau a 
teleobiectivelor. Obiectivele superangulare, care permit fotografierea de la 
distanţe mici, deformează subiectul, dând imagini cu o perspectivă exagerată 
(ex. 17-35). 

Un alt inconvenient al obiectivelor superangulare este iluminarea 
neuniformă a imaginii, care scade de la centru către marginile fotografice. 

Analizând o fotografie reprezentând un grup mare de persoane, sau 
reproducerea unei file de text, vom vedea că elementele situate în centrul 
imaginii sunt mai clare decât cele situate către marginile imaginii. Claritatea 
redării subiectului depinde de construcția obiectivului şi se exprimă cantitativ 
prin puterea de separare a lui. 

Puterea de separare constituie calitatea obiectivului de a reproduce 
distinct în imagine punctele sau liniile foarte apropiate ale subiectului 
fotografiat. În centrul câmpului, puterea de separare este maximă, iar spre 
extremitățile acestuia puterea de separare devine mai mică. 


OBIECTIVELE INTERSCHIMBABILE sunt obiectivele care au aceeaşi 
construcție, dar cu monturi diferite, destinate pentru a fi utilizate la anumite 
tipuri de aparate. 

Unele aparate sunt prevăzute cu montură cu filet. Altele au o montură de 
fixare tip baionetă. Monturile obiectivelor pot să difere şi prin diametrul lor. 

O problemă importantă care trebuie avută în vedere în timpul 
fotografierii, este ca în obiectiv să nu pătrundă raze de lumină laterale, care nu 
participă la formarea imaginii. 

Razele laterale care pătrund în interiorul aparatului fotografic sunt 
difuzate pe întreaga suprafață a imaginii şi-i micşorează contrastul, generând, în 
acelaşi timp, pete luminoase care deteriorează fotografia. Pentru a împiedica 
pătrunderea acestor raze, se utilizează un parasolar fixat pe montura 
obiectivului. În mod obligatoriu, suprafaţa interioară a parasolarului este 
înnegrită şi mătuită. 


VIZORUL 

Executarea unei fotografii necesită să se determine limitele imaginii în 
care va apărea pe fotografie subiectul fotografiat. Acest sistem pentru încadrare 
se numeşte vizor şi poate fi de mai multe tipuri. Ne vom referi, pe scurt, doar la 
vizorul care dotează marea majoritate a aparatelor moderne. 

Vizorul cu oglindă este comod deoarece permite efectuarea rapidă şi 
facilă a încadrării imaginii, punerea la punct şi observarea subiectului în timpul 
fotografierii. Are şi un inconvenient prin faptul că imaginea în vizor este 
decalată față de imaginea ce se obține pe materialul foto. Această decalare este 
sesizabilă mai ales la fotografierea de la mică distanţă. 

Un alt tip de vizor este cel cu oglindă montat în corpul aparatului 
fotografic, fiind lipsit de erorile de paralaxă. Acest tip de vizor este comod la 
fotografierea cu obiective interschimbabile. 

Aparatele foto moderne sunt echipate, de obicei, cu telemetre, cuplate cu 
obiectivul şi fixate în corpul aparatului foto. 

Telemetrul cuprinde un dispozitiv optic şi un mecanism, cu ajutorul căruia 
se determină distanţa dintre aparat şi subiectul de fotografiat. Dispozitivul optic 
creează două imagini ale subiectului, văzute din 2 puncte diferite. Prin rotirea 
mecanismului contururile imaginilor se apropie până la suprapunere, 
asigurându-se astfel claritatea maximă a imaginii. 


2.2. OBTURATORUL 


Lumina reflectată de subiect în timpul fotografierii, străbate obiectivul 
spre interiorul camerei aparatului, ajungând la film. Durata de timp în care 
lumina acționează asupra stratului sensibil, trebuie să fie reglată cu mare 
precizie. 

Timpul în cursul căruia lumina trecută prin obiectiv iluminează filmul 
fotografic, se numeşte timp de expunere şi poate fi reglat prin mai multe metode. 
Cea mai simplă metodă în scoaterea capacului de pe obiectiv — pentru timpul de 
expunere stabilit — şi repunerea lui pe obiectiv (aşa cum, probabil, a-ţi văzut în 
Cişmigiu). Precizia timpului de expunere este relativ determinată. Aparatele 
fotografice moderne sunt dotate cu dispozitive complicate şi precise pentru 
reglarea timpilor de expunere scurți de ordinul zecimilor, sutimilor sau miimilor 
de secundă. Aceste dispozitive se numesc obturatoare şi sunt de mai multe 
tipuri. 


Obturatoare cu perdea, care se montează în interiorul aparatului. 
Perdeaua este confecționată dintr-o țesătură de mătase cauciucată şi având o 
deschidere sub formă de fantă şi este înfăşurată pe 2 bobine; una dintre aceste 
bobine este prevăzută cu un arc care determină viteza de deplasare a perdelei. În 
timpul fotografierii, perdeaua cu fantă se deplasează în fața materialului 
fotografic şi lasă lumina să treacă prin fantă spre stratul sensibil. 

Timpul de expunere este în funcţie de lățimea fantei din perdea şi de 
viteza de deplasare a acesteia. Dimensiunea fantei, cât şi întinderea arcului sunt 
reglabile. Perdelele obturatorului se pot confecţiona şi din camele metalice. 


Obturatoare centrale se montează între lentilele obiectivului şi formează 
un ansamblu, împreună cu montura obiectivului. Lamelele metalice subțiri care 
închid accesul luminii spre interiorul aparatului şi se deschid dinspre centrul 
dechiderii utile spre marginile acesteia. Reglarea cantității de lumină ce trece 
prin obturatoarele centrale, se realizează cu ajutorul unui mecanism. La 
obturatoarele centrale întregul câmp al imaginii este iluminat aproape 
concomitent în timpul expunerii şi, astfel acest obturator nu are inconvenientele 

specifice obturatorului cu perdea, care expune imaginea pe zone succesive. Cu 
ajutorul obturatoarelor centrale se pot obține tipuri de expunere foarte variați. 

Avantajele obturatoarelor centrale, dintre care trebuiesc amintite: evitarea 
deformărilor geometrice la fotografierea subiectelor în mişcare rapidă, 
sensibilitatea mică a mecanismului la variații de temperatură, uniformitatea 
iluminării cadrului în timpul fotografierii, elimină practic obturatoarele cu 
perdea. 


ACCESORII PENTRU FOTOGRAFIERE -— reprezintă dispozitive 
fotografierii. 

a) TREPIEDUL sau STATIVUL este destinat pentru menţinerea 

aparatului foto într-o poziție stabilă, când se fotografiază cu timpi lungi de 

expunere. Cele mai răspândite sunt trepiedele telescopice, având 3 sau 

mai multe articulații. Pentru mobilitatea aparatului foto se folosesc 

articulații cu capete mobile (pivotante - basculante) sau cu “nucă”. 

b) EXPONOMETRUL serveşte la determinarea timpului de expunere pe 

baza cantităţii de lumină reflectată de subiect. 

c) RACORDUL FLEXIBIL sau cablul declanşator prezintă avantajul de a 

nu transmite vibraţiile mâinii în timpul declanşării aparatului fixat pe 

trepied. 

d) AUTODECLANȘŞATORUL permite acționarea declanşatorului cu 

întârziere (un timp variabil) pentru a permite şi fotografului să apară în 

cadrul pe care-l fotografiază. 

e) GEANTA protejează aparatul în timpul transportului, de şocuri şi 

intemperii. 

3. MATERIALE FOTOGRAFICE 
Formarea imaginii fotografice 


Pentru a putea înţelege “cum” fotografiem, este bine să ştim “pe ce” 
fotografiem. 

Materialele fotografice sunt constituite dintr-un strat sensibil depus pe un 
suport oarecare. Stratul sensibil se depune pe suport, sub forma unei pelicule 
fine de gelatină, cu o grosime de numai câţiva microni şi se numeşte emulsie 
fotografică. 

Suportul materialelor foto se execută din celuloid, triacetat de celuloză 
etc; suportul mai poate fi din mase plastice, sticlă, porțelan, ceramică, metal, 
mătase. 

Materialele fotografice se clasifică în: 

a) negative — pe care se face fotografierea; 

b) pozitive — pe care se copiază, după negativ, imaginile fotografice; 

c) reversibile — se obține imaginea pozitivă pe acelaşi material pe care s-a 

efectuat fotografierea. 


Materialele fotografice se execută sub formă de film perforat, rolfilm, 
planfilm, plăci fotografice, foi sau suluri de hârtie foto. 

Subiectele fotografice se compun dintr-un număr de detalii; fiecare dintre 
aceste detalii reflectă spre obiectivul aparatului fotografic o cantitate diferită de 
lumină şi, prin urmare, are o anumită strălucire. Strălucirea unui detaliu depinde 
de iluminarea şi de capacitatea de reflexie a acestuia. Cu cât strălucirea 
detaliului fotografiat este mai mare, cu atât şi cantitatea de lumină reflectată va 
fi mai mare şi iluminarea zonei din stratul sensibil pe care se desenează 
imaginea detaliului va fi mai intensă, determinând o mai mare înnegrire a ei. 

Din cauza strălucirilor variabile ale detaliilor subiectului, diferitele zone 
ale stratului sensibil vor fi supuse la expuneri diferite, chiar dacă la fotografiere 
durata de expunere a fost aceeaşi pentru toate detaliile. 

După developare, materialele fotografice prezintă o uşoară înnegrire atât a 
porțiunilor ce au fost expuse luminii, cât şi a celor care nu au venit în contact cu 
lumina. Această uşoară înnegrire rezultată fără participarea luminii — prin 
procesul de developare, constituie voalul chimic şi se întinde pe întreaga 
suprafață a stratului sensibil, micşorând transparenţa generală a imaginii. 

Intensitatea voalului variază în funcţie de condiţiile şi durata depozitării 
materialului foto. Imaginea obținută pe un astfel de film, va avea un contrast 
mic, cu un aspect cenușiu şi şters. 


SENSIBILITATEA 

Sensibilitatea la lumină este principala caracteristică a materialelor foto. 
determinarea expunerii, precum şi pentru compararea între ele a diferitelor tipuri 
de materiale fotografice. 


CONTRASTUL 
Constituie o caracteristică importantă a materialului foto şi defineşte 
modul în care lucrează stratul sensibil: moale, normal, contrast, extracontrast. 


LATITUDINEA DE EXPUNERE 

Reprezintă o altă caracteristică importantă a stratului sensibil. Valoarea 
practică a latitudini de expunere constă în faptul că detaliile subiectelor 
fotografiate pot fi reproduse pe materialul fotografic în tonalități proporționale 
cu strălucirile lor. 

Exemple de contraste (intervale de străluciri): 


- peisaj deschis pe timp urât... eee 1:2 — 1:3 

- peisaj deschis cu cer urât ne ao eine cae n aaa durata 1:20 — 1:60 

- clădiri luminoase, iluminate de soare ................... 1:5 — 1:10 

- clădiri întunecoase, pe fond de cer .............ci.. 1:100 — 1:200 

- străzi înguste pe timp însorit ....... mea 1:300 — 1:500 
“fata blondais ata rene lat ea te a ma a a ata 1:10 — 1:20 
sfata OTIL ee aia te aia na ada a ia ad Ue ea RA lt a a a 1:30 — 1:100 

- obiecte întunecoase pe zăpadă ............cceeee. 1:500 — 1:1000 
- interior de cameră, în faţa ferestrei .............cc.. 1:1000 — 1:5000 


Materialele foto negative moderne au un strat sensibil cu latitudinea de 
expunere de 1:100, uşurând foarte mult fotografierea, deoarece permite unele 
greşeli la determinarea expunerii, fără compromiterea negativului. Subiectele, 
având un contrast de 1:20 — 1:30, pot fi redate corect de către stratul sensibil la 
expuneri foarte variate. Cu cât contrastul materialului fotografic este mai mare, 
cu atât contrastul imaginii va fi mai mare. Valoarea latitudinii de expunere 
depinde de proprietățile materialului sensibil şi de regimul de developare. 

GRANULAȚIA ȘI PUTEREA DE SEPARARE 


Fotografia, mai ales în cazul unei măriri la dimensiune mare, apare ca şi 
cum ar fi formată dintr-un număr mare de puncte. Acest lucru se datoreşte 
faptului că în stratul de gelatină imaginea este constituită de un mozaic de 
granule de argint metalic. Structura cu granulaţie sau — cum este mai cunoscută 
— granulaţia — apare când mai multe granule din gelatină se unesc între ele şi 
formează un singur grăunte. 

Cu cât se măreşte sensibilitatea materialului foto, creşte granulația, 
determinată de faptul că sensibilitatea filmului depinde de mărimea 
microcristalelor de halogenură de argint din care se vor forma granulele de 
argint. 


PUTEREA DE SEPARARE — reprezintă proprietatea stratului sensibil de 
a reda separat detaliile subiectului de foto şi se exprimă prin numărul de linii, 
egale între ele ca lățime, ce pot fi redate distinct pe o distanță de 1 mm. 

Puterea de separare este determinată de proprietățile stratului sensibil. 
Puterea de separare se deteriorează pe măsură ce creşte sensibilitatea filmului (şi 
implicit granulaţia). 

Filmele negative cu sensibilitatea de: 

- 50 ASA redau 70 lin./mm; 
- 100 ASA redau 60 lin./mm; 
- 200 ASA redau 50 lin./mm; 
- 400 ASA redau 40 lin/mm. 

Filmele reversibile — 120 lin./mm. 

Puterea de separare în fotografie este o mărime variabilă, care se poate 
modifica în funcție de condițiile de fotografiere, precum şi în funcție de 
developare. 

Puterea de separare depinde de expunere. 

Când se fotografiază desene executate cu linii subţiri sau subiecte cu 
detalii fine, trebuie aleasă expunerea care să asigure puterea de separare maximă 
a materialului fotografic respectiv. Această expunere se alege, în general, prin 
fotografii de probă. 


FILMUL COLOR 
Emulsia sensibilă aplicată pe suport este compusă din suprapunerea a trei 
straturi sensibile, diferite între ele prin sensibilitatea cromatică. 


Stratul superior este sensibil numai la radiaţiile albastre, fund numit şi 
strat sensibil la albastru. 

Stratul din mijloc, în afară de sensibilitatea naturală a halogenurii de 
argint la radiaţiile albastre ale spectrului, este mai sensibilizat la radiaţiile verzi. 

Stratul inferior, care vine în contact direct cu suportul, alături de 
sensibilitatea normală la radiațiile albastre, este sensibilizat pentru radiaţiile 
roşii. 

Pe partea exterioară a suportului se depune un strat antihalo care, la 
filmele negative, este de culoare verde, iar la cele reversibile este de culoare 
cafenie. Stratul antihalo se compune dintr-un colorant dizolvat într-o masă de 
ceară. Stratul poate fi deteriorat cu uşurinţă, necesitând o manipulare cu o 
deosebită atenție. 

În timpul fotografierii, fiecare detaliu al subiectului formează în stratul 
sensibil o imagine fotografică latentă corespunzătoare detaliului respectiv. 
Redarea corectă a culorii se va obține numai în situația în care, pe film, toate 
cele trei straturi vor avea sensibilitatea identică faţă de zona albastră, verde şi 
roşie a spectrului. 

Filmele de calitate superioară au cele 3 straturi de emulsie echilibrate între 
ele în ceea ce priveşte sensibilitatea la lumină. 

Un film color, corect echilibrat pentru fotografierea la lumina zilei, va 
apărea dezechilibrat dacă va fi utilizat la fotografierea la lumina dată de lămpi cu 
incandescență, situație în care va predomina tonalitatea albastră. 

Culoarea unui detaliu oarecare al subiectului depinde, în primul rând, de 
colorația acestuia, adică de capacitatea de a reflecta zone din spectrul luminii 
incidente. 

Modificarea compoziției spectrale a iluminării, influențează asupra culorii 
diferitelor detalii. De exemplu, la lumina lămpilor cu incandescență (TV), 
detaliile albastre capătă o nuanță gălbuie, detaliile albastre şi violete apar 
roşiatice, iar culorile roşii apar cu o saturație mai mare. 

Când facem fotografia unui peisaj în imagine, intră şi o zonă importantă 
de cer. Calitatea redării culorii la peisaje este determinată de gradul de redare 
corectă a culorii cerului. Când soarele iluminează lateral, cerul pare mai 
albastru. Densitatea culorii albastrului sporeşte cu cât iluminarea devine mai 
frontală. Culoarea cerului depinde şi de starea atmosferei. Când cerul este umed 
— cerul apare mai alburiu. Pe timp mohorât — cerul apare alb. 

Fotografiind muntii, pe aer foarte uscat, cerul poate apărea de un albastru 
ireal, fapt explicat prin acțiunea intensă a radiațiilor ultraviolete invizibile asupra 
stratului sensibil albastru. Acelaşi lucru se întâmplă şi la mare. 

Culorile aceloraşi subiecte sunt percepute în mod diferit, în funcție de 
distanţa dintre acestea şi ochiul observatorului. Depărtările par întotdeauna mai 
monotone în ce priveşte culoarea decât prim-planurile. 

Umbrele sunt iluminate numai de lumina difuză (de către cer), de aceea, 
culoarea lor depinde de lumina care are întotdeauna un exces de radiaţii albastre, 
comparativ cu lumina solară directă. De exemplu, suprafața zăpezii este redată 
albă (sau puţin gălbuie), umbrele pe zăpadă apar albăstrui. 

La peisaje, culoarea vegetației verzi se schimbă în continuu în timpul 
zilei, în funcție de felul iluminării, de starea atmosferei etc. Realizarea unui 
portret echilibrat cromatic pe fond de vegetaţie, crează probleme. Dacă cerul 
este albastru, pe imaginea cu vegetație va apărea o culoare albastră în exces. 
Redând corect culoarea vegetației, faţa persoanei va apare roşiatică,iar cerul 
alburiu. 

Iluminarea scade atunci când norii acoperă soarele, iar contrastul se 
diminuează foarte mult. Lumina difuză uniformă permite redarea mai corectă a 
culorilor decât lumina contrastată. 

Pe timp închis, scenele în aer liber se redau cu o distorsiune cromatică mai 
mică decât în cazurile în care soarele este acoperit de nori albi, transparenţi. 

Suprafeţei apei îi sunt imprimate nuanţe de culoare în funcţie de obiectele 
care se reflectă şi apar în imagine. În cazul cerului albastru — apa devine 
albastră, cerul acoperit de nori — apa devine cenuşie, iar la umbra copacilor, apa 
devine verzuie. 

O varietate şi mai mare de nuanţe de culoare o provoacă valurile. Toate 
aceste elemente crează dificultăți în realizarea unui raport relativ corect între 
culoarea obiectului şi cea a suprafeţei apei. Operatorul va reda cu mai multă 
exactitate culoarea părții importante a subiectului, permițându-şi distorsiuni 
importante în redarea coloritului apei. 

Cele mai frecvente şi mai evidente distorsiuni cromatice apar la portrete. 
Fiecare element constitutiv al portretului — detaliile feţei, îmbrăcămintea, fondul 
de culori — are o influență mare asupra perceperii ansamblului. 

La redarea diferitelor culor, distorsiunea deteriorează armonia de culoare 
a portretului în ansamblu. la fotografierea unui grup de mai multe persoane 
există o şi mai mare varietate de culori, determinând mai multe probleme 
tehnice la redarea culorilor față de portretul individual. Detaliile în culori 
strălucitoare, de pe îmbrăcăminte sau decor, apar mult distorsionate în fotografie 
datorită necesității ca la portret culoarea feţei să fie redată cât mai corect. 

4. TEHNICA FOTOGRAFIERII 
Punctul de staţie şi rolul lui în plastica imaginii 


După ce am făcut cunoştinţă cu componentele şi modul de funcționare al 
aparatului, precum şi cu însuşirile materialului fotosensibil, putem trece la 
următoarea etapă: fotografierea. În principiu, până la apăsarea pe declanșator, 
mai sunt de făcut următoarele operații: 

1. Stabilirea punctului de staţie. 

2. Determinarea expunerii. 

3. Reglarea obturatorului, a diafragmei şi a distanţei. 


În raport cu sistemul aparatului, cu stilul fotoreporterului, ordine 
operaţiilor poate fi şi alta. Iar la aparatele moderne, care “ştiu să facă singure 
totul”, rămâne o singură operație: alegerea punctului de staţie. 

O dată ales subiectul şi “compusă” imaginea din punct de vedere estetic, 
fotoreporterul trebuie să aleagă punctul de stație, care asigură încadrarea dorită a 
subiectului. 

Fotografia trebuie să arate privitorului subiectul fotografiat, cât mai 
veridic şi mai expresiv, iar impresia provocată privitorului trebuie să fie cât mai 
apropiată de cea produsă de către subiect asupra fotoreporterului. Fotografia 
trebuie să redea cât mai clar lucrul care a constituit obiectul atenției 
fotoreporterului şi să rezulte scopul în care a fost făcută fotografia. 

Portretele trebuie să aibă o asemănare cât mai mare cu persoana 
fotografiată, să redea trăsăturile caracteristice ale figurii şi să exprime şi 
caracterul lui. 

După caz, un peisaj trebuie să exprime întinderea câmpiilor, măreţia 
pădurilor, cerul senin. 

Una dintre cele mai importante caracteristici ale fotografiei este 
veridicitatea, expresivitatea şi viaţa imaginii legate de capacitatea de a reda 
realist şi convingător esenţa evenimentului produs, caracterul persoanei 
fotografiate, armonia peisajului, particularitățile formelor arhitecturale ale 
clădirilor. Toate aceste însuşiri — “esenţă, caracter, armonie, particularitate etc”, 
se pot exprima şi sublinia în fotografie prin alegerea intimă a locului din care se 
face fotografierea. 

Există trei elemente care condiționează alegerea unui punct de stație optim: 
a) direcția de fotografiere; 

b) distanța până la subiectul de fotografiat; 

c) înălțimea punctului de stație. 


a) ALEGEREA DIRECȚIEI DE FOTOGRAFIERE 

Când avem de fotografiat o clădire, o statuie sau un grup de oameni, 
există tentaţia de a aşeza aparatul foto drept în faţa subiectului, situându-ne pe 
axa centrală a acestuia. Umplerea întregului câmp vizual al obiectivului numai 
cu materialul care interesează nemijlocit, este dictată de dorinţa de a acorda 
obiectului fotografiat locul central în imagine. O asemenea amplasare a 
subiectului duce la o prezentare simplistă a clădirii ca atare, rezultând fotografi 
neinteresante. 

Tema practică de fotografiere a clădirii Guvernului României i-a pus pe 
studenții începători în situaţia de a alege un punct de staţie central. În acest caz, 
a rezultat o compoziţie frontală a imaginii, văzându-se doar o singură latură a 
clădirii, fără a-i sesiza volumul acesteia. Toate elementele arhitecturale sunt 
distribuite uniform pe întreaga ei suprafaţă, atenția privitorului nefiind reținută 
de un element dominant. 

Câţiva dintre studenți s-au deplasat lateral, spre Muzeul Ţăranului Român 
sau spre clădirea VOX MARIS. Fotografiile au redat, în afara părții frontale a 
clădirii şi părțile laterale ale acesteia, evidenţiindu-se volumul acestei 
binecunoscute clădiri. 

Fotografia a căpătat o anumită spaţialitate şi adâncime, fațadele clădirii 
echilibrându-se şi completându-se reciproc. Expresivitatea fațadei clădirii şi 
volumul au fost evidenţiate şi de direcția laterală a luminii solare. 

O asemenea alcătuire a imaginii atrage atenția privitorului asupra 
desenului liniar al fațadei clădirii. 

Și mai reuşite au fost fotografiile realizare din balcoanele blocurilor din 
Piața Victoriei, oferindu-se privitorilor o imagine inedită a unei clădiri 
arhicunoscute. 


b) DETERMINAREA DISTANȚEI DE FOTOGRAFIERE 

Puşi în situaţia de a fotografia un subiect, ne întrebăm care este distanța 
optimă la care să ne situăm? Dacă distanța dintre aparat şi subiect va fi mai 
mare, va rezulta o imagine mai mică. Cu cât vom fi mai aproape de subiect, cu 
atât acesta va apărea mai mare pe fotografie, diferitele detalii ocupând un loc din 
ce în ce mai mare, iar elementele marginale ies în afara cadrului. 

c) ALEGEREA ÎNĂLȚIMII PUNCTULUI DE STAŢIE 
Alegerea nivelului punctului de staţie contribuie la rezolvarea plastică a 
fotografiei. 
În mod convenţional, marea varietate de înălțimi de la care pot fi privite şi 
fotografiate subiectele, sunt clasificate în trei grupe principale: 
- puncte de staţie normale; 
- puncte de staţie inferioare (de Jos); 
- puncte de stație superioare (de sus). 


Punctul de staţie normal, cel mai răspândit, corespunde cu nivelul ochilor 
unui om în picioare, putându-se astfel reda fotografia sub forma cea mai 
obişnuită pentru ochiul omului. Rezultă o imagine fără deformări sau exagerări 
ale scării de reprezentare a părților inferioare sau superioare ale subiectului. 

Alegerea unui punct de staţie inferior pentru executarea unui portret, duce 
la o exagerare dimensională a părții inferioare a feţei; pe fotografie va apărea o 
bărbie mărită şi o frunte disproporționat de îngustă. 

Modificarea înălțimii punctului de staţie determină schimbarea în 
fotografie a poziției liniei orizontului. Folosind un punct de stație normal, 
obținem o fotografie în care linia orizontului trece cu precizie pe mijlocul 
imaginii, împărțind-o în două jumătăţi aproximativ egale. Ea pare ruptă în două 
părți independente, fără legătura între ele, determinând pierderea unității de 
compoziţie. 

Alegând un punct de stație inferior, linia orizontului coboară, iar 
subiectele din prim-plan sunt proiectate pe fundalul cerului, exagerându-se 
dimensiunea acestora. 


ÎNCADRAREA este următoarea etapă prin care fotoreporterul va putea 
realiza o imagine plastică şi interesantă. Acum se delimitează zona ce va rămâne 
în imagine, lăsând în afară ceea ce nu prezintă interes. La încadrarea unei 
imagini fotografice trebuie stabilite cu precizie limitele cadrului care să aibă o 
compoziție finită. 

La portrete, spaţiul liber se lasă în direcția de rotire a capului şi a privirii 
şi nu spre ceafă. Dacă limita cadrului este în imediata apropiere a feţei persoanei 
din portret, ea pare că se constituie într-un obstacol în calea mişcării, eliminând 
dinamica fotografiei. 

Dacă se fotografiază subiecte în mişcare rapidă (automobile, ciclişti) 
limitele cadrului se aşează astfel încât un spațiu liber să fie lăsat în direcţia 
mişcării şi care să fie mult mai mare decât spaţiul rămas în spatele subiectului. 

PUNEREA LA PUNCT este operația următoare prin care, la majoritatea 
aparatelor foto clasice, se reglează claritatea imaginii astfel încât să se obțină un 
desen precis al tuturor detaliilor subiectului. În fotografie apare clar, în primul 
rând, obiectul asupra căruia se efectuează punerea la punct. Cu cât planul de 
punere la punct se găseşte mai departe de punctul de staţie şi, deci, de obiectiv, 
cu atât profunzimea este mai mare şi, invers, această profunzime scade prin 
micşorarea distanţei dintre obiectiv şi planul de punere la punct. 

Profunzimea mai depinde şi de distanța focală a obiectivului: cu cât 
distanța focală este mai mică, cu atât profunzimea va fi mai mare şi invers. 

În partea fotografică se întâlnesc următoarele cazuri mai răspândite şi 
caracteristice ale punerii la punct: 

- determinarea şi folosirea profunzimii maxime; 

- obţinerea spaţiului redat cu claritate între anumite limite; 

- punerea la punct pentru obiectul principal al imaginii; 

- reducerea clarităţii imaginii în adâncime, în scopul redării caracterului 

spaţial al ei. 

5. LUMINA ÎN FOTOGRAFIE 
Proprietăţile şi funcţiile luminii 


Două cuvinte greceşti definesc cuvântul fotografie: photos = lumină şi 
grapho = a scrie, ceea ce, în traducere literară, înseamnă scriere cu ajutorul 
luminii. Imaginea foto este “desenată” cu ajutorul luminii şi apare ca rezultat al 
acțiunii fotochimice a energiei luminoase asupra stratului de emulsie sensibilă 
din pelicula sau hârtia foto. 

Suprafeţele diferitelor subiecte reflectă, în mod diferit, lumina. Cantitatea 
de lumină reflectată depinde de: 

- structura şi de culoarea suprafeței; 

- de unghiul pe care-l formează această suprafaţă cu direcția de incidență a 
luminii, precum şi cu direcția de fotografiere. Catifeaua neagră reflectă doar 
2-4% din lumina incidentă. 

Hârtia albă reflectă 80% din cantitatea de lumină incidentă. 

Fluxul de lumină care cade asupra obiectelor sau suprafețelor fotografiate 
se distribuie relative uniform asupra acestora. Cu toate acestea, figurile şi 
obiectele vor avea strălucire diferită. Explicaţia: ele vor trimite spre obiectivul 
aparatului foto cantități de lumină diferită datorită capacității diferite de reflexie 
şi valorilor diferite a coeficienţilor de strălucire, generând suprafeţe mai 
întunecoase sau mai luminoase. 

Prin iluminarea uniformă a întregului subiect va rezulta o fotografie 
cenuşie şi neinteresantă, monotonă şi fără viaţă. 

Fotoreporterul trebuie să prezinte veridic şi expresiv ceea ce 1-a atras 
atenția la subiectul fotografiat. Tema aleasă trebuie prezentată expresiv în 
fotografie prin utilizarea corectă a mijloacelor plastice expresive. 

În realitate, în timp ce obiectele au volum, culoare, peisajele au 
dimensiuni mari şi profunzime. Aceste caracteristici trebuiesc redate în 
fotografie prin iluminarea lor. 

Dacă obiecte situate în planuri diferite sunt iluminate uniform, atunci 
spaţiul este redat nesatisfăcător în fotografie datorită absenței variaţiei tonurilor 
care să favorizeze redarea acestui spaţiu. 

La portrete este necesar să se redea expresiv forma plastică a feţei, să se 
obţină o asemănare între imagine şi persoana fotografiată. 

În situaţia iluminării figurii cu o lumină frontală, strălucitoare, se va 
obține o fotografie cu aceeaşi tonalitate în orice porțiune a feței. Astfel, în 

fotografie trăsăturile şi liniile feţei se uniformizează, dispărând plasticitatea şi 
aspectul de viață al imaginii. 

Pentru perceperea corectă a figurii unei persoane este necesară 
evidenţierea trăsăturilor şi contururilor, detaşarea figurii de fondul respectiv. 
Figura şi fundalul pe care aceasta se proiectează, trebuie să aibă străluciri şi un 
nivel de iluminare diferit. O persoană brunetă, îmbrăcată într-o haină de culoare 
închisă, pe un fundal de catifea neagră, se vor contopi într-o tonalitate comună. 
Detaşarea tonală dintre figură şi fundal, este favorizată de iluminarea separată a 
acestora. Condiţiile defavorabile de iluminare la fotografiere sărăcesc rezultatul 
plastic al imaginii obținute. 

Folosirea luminii solare laterale, lasă umbre lungi la oameni şi clădiri. 
Alternanța zonelor însorite cu cele umbrite, tranzițiile de tonuri favorizează 
exprimarea spațiului. Redarea veridică şi expresivă a volumului în fotografie 
depind, în mod hotărâtor, de condiţiile de iluminare la fotografiere. Combinarea 
elementelor de iluminare favorizează redarea formei spațiale şi a conturului 
obiectelor, permite să se pună în evidenţă structura lor, subliniază poziţia lor în 
spaţiu. 

Iluminând subiectul sau alegând condiţiile la care se fotografiază, este 
necesar să se ţină seama de importanța pe care o are lumina în conturarea 
obiectelor, în redarea formei lor, în evidențierea materialului din care au fost 
executate (fapt important pentru a le reprezenta în fotografie aşa cum sunt în 
realitate). Acest rol al iluminării, denumit şi efect plastic, are o importanță 
deosebit de mare, datorită faptului că fotoreporterul prezintă lumea reală 
tridimensională, spaţială, pe o imagine bidimensională, plană. Petele de lumină, 
strălucirile şi umbrele sunt elemente de compoziție şi sunt luate în considerare la 
alcătuirea imaginii în egală măsură cu figurile şi obiectele. 

Fotoreporterul utilizează ca elemente active ale compoziţiei, accentele de 
lumină, umbrele, jocul strălucirilor. În alcătuirea imaginii, el combină prim- 
planul mai întunecat cu profunzimile mai luminoase, caută să obţină accente de 
lumină pe planul principal al imaginii, umbreşte elementele de importanță 
secundară. Toate problemele plastice şi de compoziţie a iluminării nu pot fi însă 
rezolvate corect, dacă fotografia prezintă imperfecțiuni tehnice, dacă are umbre 
prea dure sau densități slab redate în zonele de lumină. La fotografiere, 
fotoreporterul trebuie să rezolve simultan şi în strânsă legătură între ele, cele trei 
roluri importante ale iluminării: 

- plastic; 

- de compoziţie; 

- tehnic. 

Numai îmbinarea obligatorie a acestor trei elemente ale iluminării va 
permite să se folosească, la adevărata valoare, lumina ca un mijloc important de 
redare plastică şi să se obțină fotografii expresive, în care subiectul fotografiat 
este redat clar şi distinct, cu toate trăsăturile caracteristice. 

După ce a fost ales subiectul de fotografiat, s-a stabilit locul de staţie şi 
încadrarea, urmează a fi stabilite condiţiile de iluminre în care trebuie executată 
fotografia. 

În primul rând, este vorba de alegerea unei iluminări care să favorizeze 
evidențierea concepției autorului, să valorifice conţinutul imaginii fotografice. 
Una dintre cele mai importante condiţii în utilizarea luminii de către 
fotoreporter, este aceea a corespondenței dintre efectul de iluminare ales şi 
conținutul imaginii fotografice. 

Practica fotografică demonstrează că numai în situația în care, la 
iluminarea subiectului, autorul porneşte de la legile efectului real de iluminare şi 
are în vedere una din sursele reale, numai atunci desenul de lumini al imaginii 
devine expresiv şi finit, iar fotografia, în ansamblu, capătă veridicitatea naturală 
necesară. 

Desenul de lumini al fotografiei apare clar şi distinct numai în situaţia în 
care acțiunea tuturor dispozitivelor auxiliare este subordonată acțiunii sursei 
principale de lumină, care determină efectul de iluminare. În situaţia în care, la 
rezolvarea iluminării în imagine, fotoreporterul porneşte de la principiile expuse 
anterior, rezultatul muncii sale îl satisface pe privitor; fotografia are volum, este 
plastică şi expresivă. 

Practica arată că succesele muncii fotoreporterului nu depinde numai de 
cât de mult răspunde efectul de iluminare ales cu conţinutul imaginii fotografice, 
ci şi cu cât el favorizează evidenţierea conţinutului, veridicitatea lui. 

La alegerea sau la crearea, în mod special, a anumitor condiții de 
iluminare la fotografiere, fotoreporterul trebuie să rezolve, simultan şi în strânsă 
corelație între cele, cele trei roluri principale ale iluminării: rolul plastic, de 
compoziție şi rolul tehnic. Numai astfel subiectul fotografiat este redat clar şi 
distinct, cu toate particularitățile sale, obținându-se fotografii expresive. La 
începători lumina este folosită numai ca mijloc tehnic pentru obţinerea 
fotografiei fără a se ține seama şi de posibilitățile de compoziţie şi de valenţele 
artistice pe care le oferă ea. 

O etapă importantă în realizarea fotografiei, după alegerea subiectului, 
stabilirea punctului de stație, determinarea limitelor de încadrare, o reprezintă 
alegerea sau crearea unei iluminări care să favorizeze conţinutul imaginii 
fotografice. 

Prima şi cea mai importantă condiție în utilizarea luminii de către 
fotograf, este aceea a corespondenței dintre efectul de iluminare ales şi 

conținutul imaginii fotografice. La baza efectului de iluminare creat pentru 
fotografiere, trebuie să se găsească un anumit efect real de iluminare, cât şi o 
anumită sursă de lumină care iluminează obiectul de fotografiat. Desenul de 
lumini al imaginii apare clar şi distinct numai în cazul în care acțiunea tuturor 
dispozitivelor auxiliare este subordonată acțiunii sursei principale de lumină, 
care determină efectul de iluminare. Efectul de iluminare reprezintă un element 
al formei plastice a imaginii fotografice şi rolul său constă în a favoriza 
exprimarea conținutului. 

În practica fotografului începător, peisajele, scenele din viaţă şi chiar 
portretele sunt realizate în aer liber. Îşi păstrează importanţa sa lumina, ca unul 
din cele mai importante mijloace plastice ale fotografiei? Răspunsul este 
afirmativ. 

Și la fotografierea în aer liber dispunem de o serie întreagă de posibilități 
de folosire în mod creator a luminii pentru obținerea unei fotografii expresive şi 
de efect. 

În primul rând, trebuie să se ţină seama de faptul că lumina naturală îşi 
schimbă condițiile în cursul zilei, depinzând de starea timpului, de gradul de 
înnourare, de gradul de poluare şi alți factori. 

Dimineaţa, în zori, primele raze ale soarelui încălzeşte pământul, 
formându-se o uşoară ceaţă care slăbeşte intensitatea luminii solare directe şi 
atenuează contrastele. În asemenea condiţii, întreaga iluminare capătă tranziţii 
noi şi o gradaţie fină de tonuri. 

La miezul zilei, soarele începe să ilumineze intens, umbrele devin scunde 
şi dure, provocând contraste puternice. 

După amiază se formează umbre lungi, norii către apus proiectează un 
desen artistic, iar intensitatea luminii scade treptat. Toate aceste efecte de 
iluminare, variate, se schimbă şi în funcție de anotimp: o amiază călduroasă de 
vară, o zi cenuşie de toamnă, o zi geroasă dar însorită de ianuarie sau o 
splendidă zi de primăvară, prezintă fiecare caracteristicile sale proprii de lumină 
şi diferă foarte mult între ele în ce priveşte desenul de lumini. Dar chiar şi în 
acelaşi anotimp sau chiar la aceeaşi oră a zilei, se pot întâlni cele mai variate 
efecte de iluminare. 

Rezolvarea iluminării la imaginile fotografiate în natură, este determinată 
în primul rând de alegerea timpului în care se efectuează fotografierea. Desenul 
de lumini al imaginii depinde nu numai de ora la care se fotografiază, ci şi de 
direcția aleasă pentru fotografiere, în raport cu direcția de cădere a razelor 
solare. Rezolvarea iluminării în compoziţia fotografică începe cu alegerea 
caracteristicilor fluxului principal de lumină, adică a luminii solare directe de 
care depinde distribuţia luminilor şi umbrelor pe subiect. 

La fotografierea în aer liber, lumina solară dirijată poate fi utilizată şi 
drept contralumină. Contralumina accentuează conturul subiectului, îl detaşează 
de fond şi asigură un desen de lumini foarte interesant şi expresiv al imaginii. 

Contralumina este folosită larg şi în natură pentru punerea în evidență a 
diferitelor structuri: gheaţa, stratul de zăpadă, oglinda apei, ceața depărtărilor. 

Aşadar, şi în cazul fotografierii în aer liber, fotoreporterul va utiliza 
lumina ca un mijloc plastic al fotografiei, care contribuie la obţinerea unei 
imagini artistice. 

6. GENURI DE FOTOGRAFII 


Fotografia se împarte în numeroase genuri, fără a exista reguli universal 
valabile pentru departajare, noi abordând doar câteva dintre ele. 


1. PEISAJUL este genul în care se pare că se realizează cele mai multe 
fotografii. Autorul încearcă să evidențieze frumusețea, poezia, specificul unei 
zone, surprinzând o vedere panoramică sau un segment al acesteia. Deşi peisajul 
este adesea tema principală a reprezentării, se întâmplă ca în cazul fotografiilor 
de peisaj, obiectul central al imaginii să îl constituie omul, integrat în compoziția 
peisajului. 

Un lucru deosebit de dificil la fotografierea peisajului este evidenţierea 
principalului, menit să atragă atenţia privitorului. Eliminarea elementelor inutile 
care sustrag atenția privitorului de la elementul principal al subiectului, 
delimitarea precisă a compoziţiei cadrului ne ajută la realizarea acestui prim 
deziderat. Folosirea în prim-plan a arborilor, a unor detalii arhitecturale, 
favorizează frumuseţea şi armonia distinctă a cadrului. 

Începătorii, când aleg un peisaj pentru fotografiere, au tentaţia de a 
reprezenta planuri panoramice largi, care redau necorespunzător ideea 
fotografului care a dorit să arate frumuseţea zonei respective. În această situaţie 
este preferabil să fie încadrată o porţiune bine aleasă, caracteristică pentru 
peisajul zonei respective, cu elemente aşezate expresiv şi bine iluminate. 

Este creată falsa impresie că peisajul este cel mai uşor gen de fotografie: 
subiectele nu se mişcă, lumina este suficientă, se fotografiază ceea ce se vede. 

Unul dintre elementele cele mai importante la fotografia de peisaj este 
lumina, care poate să dea valoare imaginii, creând atmosfera specifică unei ore, 
unui anotimp sau unei zone. În funcţie de iluminare, acelaşi peisaj poate arăta, 
fie vesel (senin), fie posomorât. Lumina cea mai comodă pentru fotografierea 
peisajelor este lumina solară, atunci când soarele se află lateral şi nu prea sus. 
Peisajul capătă relief şi o anumită adâncime evidenţiată de alternarea luminilor 
şi umbrelor. 

Poziţia soarelui la zenit nu favorizează fotografierea peisajului. Obiectele 
aproape că nu au umbre, peisajul apare plan şi neexpresiv pe fotografie, iar 
datorită marii străluciri a soarelui de amiază, întregul joc de lumini al fotografiei 
devine deosebit de contrast; imaginea îşi pierde plasticitatea, subiectele din 

umbră devin neplăcute ochiului. Această lumină, care vine dintr-o direcție 
perpendiculară pe axa optică, este nefavorabilă, împărțind obiectele prea 
simetric în porțiuni de lumină şi de umbră. 

Alegerea punctului de stație este hotărâtoare pentru reuşita fotografiei de 
peisaj. În acest gen de fotografie prim-planul este indispensabil, având roluri 
multiple: 

- produce iluzie de adâncime; 

- un joc de tonalități şi de forme; 

- acoperă unele elemente nedorite; 

- dă culoare locală; 

- când este întunecos, creează străluciri. 


lată suficiente motive pentru care prim-planul trebuie ales cu mult talent. 


CERUL este un alt element important în fotografia de peisaj, de cele mai 
multe ori ocupând o mare porțiune dintre cer şi pământ. După frumuseţea sau 
importanţa cerului sau pământului, se va acorda uneia dintre ele o suprafață mai 
mare, având grijă ca linia orizontului să nu împartă cadrul în două jumătăţi 
egale. Când pe cer sunt nori, se va căuta realizarea unei armonii între forma şi 
poziţia lor şi anumite elemente din peisaj. 

Atunci când se fotografiază un monument de arhitectură, în afară de 
aspectul lui general, importante sunt şi anumite detalii arhitectonice, 
ornamentații, scări etc. 

Peisajul de vară are ca element principal vegetaţia verde şi cerul albastru. 
Totodată, hainele de vară de culori deschise ale oamenilor, plantele înflorite 
colorează imaginile într-o diversitate de culori. 

Zăpada constituie elementul principal al imaginii la fotografierea 
peisajului de iarnă, care solicită fotoreporterului multă iscusinţă profesională. 
Nuanţarea fină a tonurilor peisajului acoperit de zăpadă poate fi redată în 
fotografie numai dacă, în cazul unei expuneri corect făcute în redarea reliefului 
spaţiilor acoperite de zăpadă, a luciului şi a semitonurilor, un rol primordial îl 
are iluminarea. 

Este recomandabil ca peisajele de iarnă să fie fotografiate la orele 
dimineții sau dupăamiezii, când soarele aflat în apropierea orizontului dă 
obiectelor umbre oblice lungi şi prin razele sale mult înclinate subliniază atât 
specificul zăpezii, cât şi relieful zonei. 

Redarea culorilor în fotografie este influențată de prezenţa diferitelor 
suprafeţe colorate, având proprietatea de a reflecta lumina şi care se găsesc în 
apropierea subiectului care trebuie fotografiat. Reflexele colorate impresionează 
imaginea şi prin aceasta distorsionează redarea culorilor. O figură albă situată în 

apropierea unei suprafețe de roşu-aprins, capătă o nuanță roșcată, mai ales în 
zonele umbrite. Asupra coloritului fotografiei influenţează: reflectarea cerului 
albastru, verdele copacilor, albul pereţilor, clădirilor, îmbrăcămintea colorată. 

Foarte mare este influența suprafeţelor de apă, care reflectă lumina. 
Fotografiată pe vreme mohorâtă, apa apare într-o nuanţă cenuşiu-maro. Acţiunea 
unui soare puternic, fără nori, va colora apa într-o nuanţă vie, de albastru 
deschis, care nu este sesizabilă de către ochi, dar este reținută de materialul 
fotografic. 

Nu toate obiectele care intră în câmpul nostru vizual apar la fel de reuşite 
în fotografia în culori. Unele sunt redate perfect pe fotografie, iar altele apar cu 
mari distorsiuni cromatice. 

Nu se pot emite încă reguli precise în legătură cu obiectele care pot fi 
fotografiate ţi redate întocmai cromatic, datorită multitudinii de factori diferiți 
ce-şi exercită influența. 


PORTRETUL este unul dintre cele mai practicate genuri în fotografie. 
Modelele fotoreporterului începător sunt în primul rând rudele, apoi prietenii şi 
pe urmă diferite tipuri întâlnite în activitatea de zi cu zi. Portretul se poate face 
în aer liber, în clădiri, la lumina existentă sau cu ajutorul luminii artificiale. 
Subiectul unui portret este figura omenească, capul sau o porţiune semnificativă 
a capului. 

La portrete dificultatea fotografierii constă în crearea unei imagini care să 
redea pe deplin trăsăturile individuale caracteristice ale omului fotografiat. 
Portretele pot fi de mai multe feluri: 

- portretul individual; 

- portretul în grup; 

- portretul capului; 

- portretul bustului. 


Calitatea fiecărei lucrări foto portretistice, este determinată, în mare 
măsură, de următorii factori: 

- expresia feţei celui iluminat; 

- iluminarea; 

- corelația dintre cel fotografiat şi fundalul unde se face fotografierea; 

- calităţile obiectivului foto şi poziţia aparatului fotografic; 

- filmul fotografic şi procesul de developare. 


EXPRESIA FEŢEI ŞI POZIȚIA CELUI FOTOGRAFIAT 


Inainte de a apăsa declanşatorul foto, trebuie să studiem fizionomia 
subiectului pentru a sesiza ce expresie a feţei corespunde cel mai mult cu 


30 


TEHNICĂ ȘI ARTĂ FOTO 


persoana fotografiată. Aproape la toţi oamenii, partea dreaptă şi stângă sunt 
oarecum asimetrice. La unii, această asimetrie este mai vizibilă. La fotografiere 
şi la alegerea atitudinii persoanei respective este necesar să se întoarcă capul şi 
corpul acestuia astfel încât asimetria feţei să nu fie vizibilă, iar capul să se 
găsească într-o poziţie caracteristică persoanei fotografiate. 

Trebuie să se evite surâsurile şablon, pozele nefireşti, efectele de lumină 
care nu au rost, metodele care dau o înfrumusețare standard. 

Expresia feţei depinde în mare măsură de starea omului în momentul 
respectiv şi este determinată de poziţia ochilor, a frunţii, a buzelor, a 
maxilarelor, a ridurilor. Trebuie să se evite poziţiile încordate teatrale, standard, 
care sunt forțate şi nenaturale. Înainte de fotografiere, trebuie studiată poziţia 
subiectului (cum îşi ţine mâinile, capul, care sunt gesturile caracteristice). 

O deosebită atenţie trebuie acordată înclinării capului. Capul, întrucâtva în 
Jos şi înainte, va creiona un portret cu proporțiile feţei şi ale capului deformate. 

Dând capul uşpr spre spate şi în sus, bărbia va apărea mărită, iar fruntea şi 
nasul micşorate. 


ILUMINAREA FEŢEI are un rol important în crearea unui portret 
expresiv. Cu ajutorul luminii se pot sublinia proeminențele feţei sau îndulci 
tonurile. La fotografierea portretelor se deosebesc patru feluri de lumină: 

1. Lumina de desenare, care este o lumină intensă, dirijată, reprezintă 

baza efectului de iluminare şi care evidențiază detaliile subiectului 

fotografiat. 

2. Lumina generală de completare, este o lumină difuză care asigură 

redarea detaliilor aflate în umbră. 

3. Lumina de modelare, se foloseşte la redarea riguroasă a diferitelor 

elemente ale subiectului fotografiat. 

4. Lumina “contrajure” (dirijată spre obiectiv), se poziţionează în spatele 

subiectului fotografiat şi este menită să delimiteze principalele contururi 

ale subiectului fotografiat. 


Iluminarea trebuie să fie realistă şi bine justificată. 
DECORUL nu trebuie să distragă atenţia privitorului de la obiectul 
principal al imaginii. Fondul cel mai bun pentru portret este o suprafaţă cu ton 


neutru. 
Persoana fotografiată trebuie aşezată la cel puţin 1 m de decor. 

PORTRETUL ÎN NATURĂ se obţine bine dacă lumina solară este 
atenuată de către nori. O iluminare caldă se obţine în orele de dimineaţă şi de 
seară. 

Când soarele este sus pe cer, pe faţa persoanei fotografiate apar umbre 
dense, generate de bărbie, nas, sprâncene, care generează o deformare a feţei în 
fotografie. 

În funcţie de locul de staţie ales, se pot schimba proporţiile diferitelor 
detalii ale portretului. Proporţiile corecte — în cazul fotografierii capului — se 
obțin atunci când obiectivul aparatului foto se găseşte la înălțimea ochilor 
persoanei fotografiate. 

În cazul portretului-bust, obiectivul trebuie fixat la nivelul gâtului. 

Portretul care cuprinde imaginea până la genunchi, se obține când 
obiectivul este la înălțimea pieptului. 

Portretul întregii staturi se realizează când obiectivul se poziţionează la 
nivelul brâului. 

Atunci când conţinutul fotografiei o cere, pot exista şi abateri de la aceste 
reguli, putând astfel sublinia anumite detaliu ale portretului. 


FOTOGRAFIA DE ARHITECTURĂ 

Fiecare clădire, fiecare ansamblu arhitectural, fiecare ornamentație şi 
detaliu interior al încăperilor, cuprinde o anumită idee, subordonată destinaţiei 
construcției respective. 

Fotograful are datoria să redea în fotografie ideea fundamentală a 
arhitectului. Acelaşi ansamblu arhitectural poate fi redat în moduri diferite. De 
aceea, fotoreporterul trebuie, înainte de a fotografia, să studieze subiectul din 
diferite puncte şi în diferite condiţii de iluminare. 

Punctul de fotografiere trebuie ales în aşa fel încât să redea volumul şi 
caracteristicile liniare ale subiectului fotografiat. De cele mai multe ori, clădirile 
se fotografiază, astfel încât în imagine să se obțină fațada şi o parte din peretele 
lateral. Orientarea se face după partea cea mai importantă, cea mai caracteristică 
a clădirii — fațada şi să cuprindă, suplimentar, acel perete lateral care creează 
perspectiva maximă în imaginea fotografică. 

De cele mai multe ori, construcțiile arhitecturale se fotografiază cu soare 
lateral, deoarece la o astfel de iluminare sunt evidenţiate formele clădirii şi 
creşte relieful acesteia. Fotografierea pe timp înnourat împiedică redarea 
formelor arhitecturale ale construcției, rezultând o imagine plată, inexpresivă. 


REPORTAJUL FOTOGRAFIC 
Trăsătura caracteristică a fotografiei de reportaj, este absența oricărei 
înscenări, a oricărei “intervenţii organizatorice” a fotoreporterului în 

evenimentul în curs de desfăşurare. Dacă este posibil, fotoreporterul studiază în 
prealabil, materialul respectiv, observă cu atenție desfăşurarea acțiunii, cu 
materialul şi legile măiestriei fotografice, analizează întregul proces în 
ansamblu, alege momentele cele mai interesante şi mai caracteristice pentru 
procesul respectiv şi pe acestea le înregistrează pe fotografie. 

Numai o astfel de selecție judicioasă a materialului şi capacitatea de a 
determina, în timpul fotografierii, momentul cel mai caracteristic al desfăşurării 
acțiunii, iar nu regizarea acţiunii, permit să se redea în imagine adevărul vieţii 
care să devină un document fotografic impresionant, în care privitorul trebuie să 
aibă încredere. Înseamnă că în reportajele fotografice trebuie să apară numai 
ceea ce s-a desfăşurat în realitate în viaţă şi a fost surprins de fotoreporter în 
câmpul vizual al obiectivului. 

Factorii deosebit de importanţi la realizarea reportajului foto: 

- capacitatea de a alege rapid şi operativ punctul de staţie din care 

subiectul respectiv este pus în evidență mai complet şi mai expresiv; 

- modul de a distribui corect diferitele elemente ale compoziţiei în cadru, 

precum şi de a arăta interacțiunea lor; 

- utilizarea judicioasă a racursului şi a diferitelor forme de iluminare; 

- obținerea accentelor vizuale şi de intenţie necesare. 


Fotografia trebuie să aibă o formă clară şi expresivă, trebuie să constituie 
un document sub formă de tablou fotografic clar şi impresionant. 

7. ESTETICA IMAGINII FOTOGRAFICE 


Fotografia are multe calități pentru care este considerată artă, care 
îmbrățişează de la precizia ştiinţifică la viziunea poetică şi lirică. 

Fotografia face uz de o tehnică din ce în ce mai rafinată care cere un nivel 
înalt de cunoştinţe, atât tehnice, cât şi artistice. 

“Capacitatea de prefigurare mintală a imaginii înainte de a o fixa pe 
peliculă, permite interpretarea artistică a realității. Înainte de a fi o chestiune 
de ochi, fotografia este o chestiune de idei, o problemă mintală. Acest lucru 
redă fotografiei caracterul intelectual şi nu pe cel mecanic”, afirma criticul de 
artă Eug. Schileru. 

Principiile specifice de alcătuire estetică a imaginii fotografice: 


1. Organizarea în plan a imaginii 
Plasarea subiectului în cadrul imaginii se face după principii devenite 


clasice, care au în vedere punerea lui în maximum de valoare. Cadrul imaginii 
fotografice este standardizat şi se caracterizează prin raportul laturilor. 

La aparatele obişnuite, tip leica, filmul are dimensiunea 24x36 mm, având 
raportul laturilor 2/3, ceea ce oferă o formă echilibrată şi estetică. 


Linii şi puncte forte ale cadrului 

Unind mijloacele laturilor cadrului (fig.1), obţinem axele de simetrie, iar 
intersecția lor ne dă centrul de simetrie al cadrului. Dacă ne aţintim câteva clipe 
privirea asupra acestui punct, vom constata că nu-l mai vedem decât pe el, restul 
câmpului cadrului, cu cât este mai mare, cu atât estompează până la dispariție! 
Acesta este motivul pentru care subiectul nu se plasează în centrul de simetrie al 
cadrului: excesul de simetrie face să scadă importanţa celorlalte elemente 
compoziționale ale imaginii; de aceea, el este socotit un punct slab (ca efect) al 
cadrului. Dacă subiectul este tocmai rozeta cu cercurile concentrice ale țintei, 
atunci, dimportrivă, plasarea ei pe centrul de simetrie este foarte nimerită! 

Împărţind fiecare latură a cadrului în trei părţi egale şi unind punctele 
omoloage de pe laturile opuse (fig.2), vom obţine un caroiaj de patru drepte şi 
patru puncte, dreptele şi punctele forte ale cadrului. Ele oferă cele mai indicate 
poziţii de plasare a unui element compozițional principal în cadrul imaginii. 
Astfel, un copac sau un turn, de exemplu, situat într-un peisaj de câmpie, în 
centrul de simetrie al imaginii (fig.2), va pierde mult din efect, mai ales dacă 

formatul este pătrat, pentru că simetria divizează atât atenția, cât şi privirea, care 
este condusă, fie spre o jumătate, fie spre cealaltă a imaginii, tinzând să 
ocolească tocmai elementul principal al subiectului. Dimpotrivă, aşezându-l 
după una din axele forte ale imaginii (fig.3) efectul sporeşte întrucât privirea 
alunecă de la sine către subiect şi rămâne fixată pe el, aşadar: evităm simetria, 
folosind liniile şi punctele forte ale cadrului. 

Acest fel de a proceda este natural şi logic, nu numai estetic. Să ne 
imaginăm că suntem în situaţia de a fotografia scena balconului din Romeo şi 
Julieta. Vom suprapune balconul peste punctul forte superior dreapta, iar pe 
Romeo, pe punctul forte inferior stânga, sau invers: balconul stânga sus şi 
personajul — dreapta Jos, folosind astfel diagonala cadrului. Cele două variante 
de încadrare propuse nu sunt de egală valoare: - prima (stânga Jos — dreapta sus), 
după diagonala ascendentă este de un efect mai puternic decât cealaltă (stânga 
sus — dreapta Jos), diagonala descendentă a cadrului, care este numită şi 
diagonala slabă, spre deosebire de cea de a doua — diagonala forte a cadrului 


(fig.4). 


Linia orizontului 

Pentru a evita simetria, linia de orizont a unui peisaj marin sau de câmpie 
nu se suprapune niciodată peste axa orizontală de simetrie a cadrului pentru a nu 
obliga ochiul să privească sau sus sau jos, în loc de a privi şi sus şi jos, adică 
întregul câmp al imaginii. Ea trebuie suprapusă peste linia forte orizontală cea 
mai de jos a cadrului. În acest caz, lipsa de detalii — cum sunt norii de exemplu, 
în partea de deasupra orizontului, produce un efect dezolant, de gol, care strică 
imaginii. Suprapunerea ei pe orizontala forte superioară, produce o impresie de 
strivire a detaliilor aflate în partea de jos, exemplu un peisaj marin cu o barcă în 
prim-plan, la linia inferioară a cadrului, ar părea copleşită de masa de apă de 
deasupra ei. 

Subiectul sau elementele principale nu se plasează niciodată la marginile 
sau colţurile cadrului imaginii. 


2. Organizarea în adâncime a imaginii 
In desfăşurarea în adâncime a subiectului, distingem trei planuri: 


- prim-planul; 
- planul de mijloc, în care se situează de obicei subiectul; 
- ultimul plan sau fondul imaginii, pe care se proiectează subiectul. 


a) Primul plan este cel care se vede dintâi când privim imaginea şi 
cuprinde elementele compoziționale ale subiectului situate cel mai în faţă, mai 


35 


TEHNICĂ ȘI ARTĂ FOTO 


aproape de noi, cum sunt frunzişul unor ramuri sau nişte arbori, un grilaj, o uşă 
etc. 

Primul plan are rolul de a conduce privirea spre planul de mijloc, în care 
se situează, de obicei, subiectul. Prezenţa prim-planului în fotografie nu 
constituie o condiţie şi nu este nici posibilă şi nici necesară întotdeauna. 

b) Planul subiectului conţine elementele compoziționale principale ale 
subiectului, între care există o legătură de idei. 

c) Fondul creează spațiul, ambianța în care se desfăşoară acțiunea 
subiectului. Un subiect interesant, proiectat însă pe un fond nepotrivit, îşi poate 
pierde total valoarea artistică. Un fundal este nepotrivit atunci când culoarea lui 
este asemănătoare cu a subiectului sau prea contrastant față de acesta. Rolul 
fundalului este să scoată în evidență subiectul şi pentru aceasta trebuie să-i fie 
subordonat ca tonalitate, claritate. 


3. Perspectiva 
Pentru ca fotografia să păstreze şi să redea aceeaşi impresie de relief pe 


care o avem privind obiectele în realitate, trebuie ca mărimea relativă, ordinea 
spaţială şi coloritul elementelor să respecte anumite reguli care sunt date de 
perspectivă. Dacă ne referim la forma şi mărimea relativă a elementelor, avem 
perspectiva liniară, iar dacă ne referim la variația tonalităţii culorilor, avem 
perspectiva aeriană. Perspectiva se poate modifica prin folosirea unor obiective 
cu distanţă focală diferită sau modificarea înălțimii punctului de stație. 


4. Relieful (plastica imaginii) 


Impresia de relief rezultă din jocul de lumini şi umbre asupra volumelor 
proprii ale unui corp. Pentru ca acest lucru să se întâmple, trebuie ca obiectul 
asupra căruia cade lumina să aibă elemente situate în diferite planuri. Ne dăm 
mai bine seama de toate acestea observând cele două extreme ale iluminării 
materiale: o zi cenuşie, fără soare, în care totul apare şters, lipsit de viaţă şi parcă 
lipsit de fondul de care de-abia se detaşează şi, dimpotrivă: o zi cu soare, în care 
lumina creează distanţele între plane, evidențiind detaliile. 

Maximum de relief îl obţinem atunci când umbrele sunt cele mai lungi — 
se întâmplă dimineaţa şi seara, la răsăritul şi apusul soarelui, când lumina cade 
lateral asupra subiectului. 

Trebuie reţinut că lumina de după-amiază dă o plastică mai accentuată, 
mai sculpturală, decât cea de deimineaţă, care este mai estompată, mai picturală. 

Lumina dimineţii va fi mai favorabilă fotografierii figurilor brăzdate de 
riduri, cum sunt acelea ale persoanelor foarte în vârstă. 

Lumina după-amiezii este mai favorabilă figurilor netede, candide, suave, 
cum sunt acelea ale copiilor şi tinerelor. Pentru monumentele istorice sau 

arhitecturale există, în funcție de amplasarea lor şi orientarea față de soare, o 
anumită oră din zi, ce diferă după anotimp, în care lumina convine cel mai bine 
redării plastice a lor. Nu poate fi considerat timp pierdut dacă înainte de a 
fotografia un astfel de subiect, i se studiază evoluția luminii şi efectele plastice, 
de-a lungul unei zile. Lumina de zi, cea mai favorabilă, este aceea care vine din 
spatele aparatului foto, prin stânga sau prin dreapta fotoreporterului. 


5. Linii, Suprafete, volume 


Din punct de vedere grafic, o imagine se compune din linii drepte, frânt, 
curbe sau ondulate, care închid şi delimitează suprafeţe şi volume. 

Îmbinarea armonioasă şi echilibrată a acestor elemente grafice ne vor da o 
senzație estetică: senzația de frumos care ne face plăcere. Prin forma şi direcția 
lor în cadrul imaginii, elementele grafice contribuie la crearea elementului psihic 
al fotografiei asupra privitorului. 


a) Liniile drepte — cu cât sunt mai lungi, dau impresia de continuu, de 
monoton, de repaus, în general. În funcţie de orientarea lor în planul imaginii, 
ele mai sugerează: 

- verticala — caracteristica arborilor înalți, lucrurilor zvelte, trezeşte ideea 

de demnitate, de maiestuos. Ele lasă impresia de stabilitate şi, uneori, de 

severitate cu cât sunt mai înalte; 

- orizontala — este legată de senzaţia de calm, de linişte, de nesfârşit, 

precum întinderea mării. 


Excesul de linii drepte, orizontale sau verticale oboseşte ochiul dacă nu 
intervin şi alte elemente care să întrerupă această monotonie. 


b) Liniile înclinate dau un accent dinamic imaginii: 

- diagonala forte (stânga Jos — dreapta sus) sugerează ideea de efort, fiind 
în sensul urcuşului; 

- diagonala slabă (stânga sus — dreapta jos) sugerează ideea de coborâre şi 
este mai dinamică decât prima întrucât, datorită atracției gravitaționale, 
coborâm mai repede decât urcăm. 


c) Liniile curbe — sunt cele care dau imaginii graţie. 

Liniile curbate în jos (cu concavitatea în sus — fig. 5.a), au un caracter 
vesel şi succesiunea lor dă impresia de rapiditate. 

Liniile curbate în sus (cu concavitatea în jos — fig. 5.b), sugerează 
tristețea, resemnarea, amintind de sălciile plângăreţe de pe malul apelor. 

Liniile curbate la stânga, la dreapta sau în spirală (fig. 5.c), sugerează 
agitația, instabilitatea, cu tendinţa de revenire la orizontală, la repaus, ca o minge 
ce se rostogoleşte, pentru a se opri în cele din urmă. 

Repetarea, cu oarecare regularitate, a unei curbe, creează ideea de ritm ce 
se propagă. 


d) Liniile frânte, verticale şi orizontale, cum sunt fulgerul, crestele 
munţilor, dau impresia de energie, de asprime. Cu cât unghiurile frângerilor sunt 
mai ascuţite, cu atât aceste efecte sunt mai pronunțate şi caracterul lor mai 
dinamic (fig. 6.a, b). Şi aici apare efectul de ritm, dacă frângerile se succed 
oarecum regulat. 

Liniile care se încrucişează în toate direcţiile, conduc ochiul în afara 
imaginii şi derutează privirea, dacă fotografia nu conţine elemente opuse care să 
le echilibreze (fig. 6.c). 


e) Linii întrerupte. O fotografie nu trebuie să apară incompletă sau să-i 
lipsească o parte importantă din conţinut. 


SUPRAFEŢELE, indiferent de forma lor, contribuie la tonalitatea 
psihologică a imaginii prin senzația care o produc. 

Suprafeţele mari, neîntrerupte, sunt statice şi monotone. 

Suprafeţele mici, cu tonuri sau culori variate, însufleţesc imaginea, 
sugerând varietate, mişcare, neastâmpăr. 

Suprafeţele luminate dau un efect calm, prietenos, sugerând buna 
dispoziție, ca de exemplu reflexele de lumină pe suprafața uşor încrețită de vânt 
a unui loc. 

Suprafeţele întunecate posomorăsc imaginea, dându-i un caracter grav, 
neliniștit, cum este un cer cu nori amenințători de furtună, un zid înalt, întunecat. 

Suprafeţele triunghiulare creează senzaţii asemănătoare cu cele date de 
liniile frânte. Triunghiul este forma cea mai comună care intervine în construcția 
imaginii, de exemplu capul şi umerii într-un portret. Triunghiul dă impresia de 
stabilitate când este aşezat pe o latură. 


VOLUMELE 

După cum liniile delimitează suprafeţe, suprafeţele delimitează volume pe 
care jocul de umbre şi lumini le scoate mai bine în relief, dând valenţe plastice 
fotografiei. 

Repartizarea lor justă şi echilibrată pe suprafața imaginii, este de mai 
importanţă, mai ales în fotografiile de arhitectură. 

CULOAREA 

Noţiunea de culoare se referă simultan la două fenomene: 

- senzația subiectivă de culoare; 

- proprietatea unui corp de a fi colorat. 

Aceste două fenomene, profund deosebite prin mecanismul lor intim, au o 
caracteristică comună: depind de lumină, căci în întuneric dispar atât senzația 
cromatică, cât şi culoarea corpurilor. 

Culorile, în afară de senzaţia vizuală, obiectivă, mai produc asupra noastră 
şi senzaţii subiective, de ordin afectiv. 

După senzaţia pe care o produc, culorile au fost împărțite în: 

- culori calde: galben, portocaliu, roşu, numite şi “culori reliefate” şi sunt 

asemănătoare cu acelea ale surselor calorice, dând senzația de lumină şi 

căldură; 

- culori reci: albastru, verde, violet, numite şi “culori atenuate”, dau 

senzaţia de frig şi obscuritate. 

Cerul albastru, senin, însorit, are efect activ, însufleţitor, prin contrast cu 
lumina de lună care acționează pasiv şi trezeşte dorinţe nedefinite. 

Chipul roşiatic al unui om poate însemna febră sau mânie, iar o culoare 
gălbuie denotă boală. Un cer roşu anunţă o vreme amenințătoare. Roşul, în 
general, este iritant. 

Culoarea neagră este apăsătoare, funebră, fiind legată de doliu. 

Culoarea albă dă senzație de puritate, de optimism. 

Tonurile galbene sunt cele mai luminoase şi mai calde. 

Tonurile verzi sunt odihnitoare, dar reci. 

Fotografia color nu trebuie doar să înregistreze mecanic culorile, ci să le 
redea veridic, îmbinându-le armonios, aşa cum sunt şi în natură. 

În realizările noastre, începem prin a imita şi dacă perseverăm, sfârşim 
prin a creea, într-un stil care ne este propriu şi care va fi cu atât mai personal şi 
mai valoros, cu cât mintea şi sufletul ne vor fi mai legate prin cultura şi educația 
artistică. 

“Ce” am vrut să spunem şi “Cum” am făcut-o prin fotografie, o analizează 
şi apreciază privitorii lucrărilor noastre. 

Fotografia nu este un scop în sine, ci numai mijlocul prin care se 
realizează un scop: comunicarea cu oamenii. De aceea, ea trebuie să aibă un 
conţinut care să informeze, să educe, să distreze sau să comunice un sentiment, o 
stare de spirit. El trebuie prezentat într-o formă clară, inteligentă. 

Orice îl interesează, în mod sincer, pe un fotograf, merită să fie 
fotografiat. A alege subiectul, înseamnă a vedea în mod creator nu numai cu 
ochii, ci şi cu mintea un sens nou, un punct de vedere nou, o noţiune nouă. 

8. FOTOGRAFIA DIGITALA 


O fotografie facuta pe film este compusa din numeroase cristale de argint, 
minuscule, sensibile la lumina care sunt transformate chimic astfel incat 
imaginea sa fie relevata pe hartie speciala. O fotografie inregistrata digital este 
compusa din numerosi pixeli minusculi, sensibili la lumina care formeaza o 
imagine ce poate fi vizionata pe monitorul unui computer sau pe ecranul unei 
camere digitale. Fotografiile digitale sunt formate din patratele minuscule — 
picture elements — sau doar pixels. Asemeni impresionistilor care au pictat 
scene superbe formate din mici pete de vopsea, computerul si imprimanta 
folosesc pixeli pentru a afisa si a printa imagini. Pentru a realiza acest lucru, 
computerul imparte ecranul sau pagina de printat intr-o retea continand sute de 
mii si milioane de pixeli. Computerul sau imprimanta folosesc apoi valorile 
stocate in fisierul fotografiei digitale pentru a specifica luminozitatea si culoarea 
fiecarui pixel din aceasta retea — un mod de a picta prin numere. (Anexa: 
imaginea 7) 

Calitatea imaginii digitale, indiferent daca este printata sau afisata pe 
ecran, depinde in mare parte de numarul de pixeli folosit la crearea ei 
(rezolutie). Mai multi pixeli adauga detalii imaginii,fac marginile mai clare si 
maresc rezolutia. Daca maresti orice fotografie digitala destul de mult, pixelii 
vor incepe sa devina vizibili — efect numit pixelization. Acesta nu este foarte 
diferit de imaginile traditionale, pe bazade cristale de argint, unde granulele 
incep sa fie vizibile dupa ce imaginea este marita opeste o anumita limita. 
Anexa: Imaginile 8 si 9) 

Marimea unei fotografii digitale poate fi specificata pe doua cai — prin 
dimensiunea sa in pixeli sau prin numarul total de pixeli continut de acea 
imagine. De exemplu, aceeasi imagine poate avea 1600 x 1200 pixeli (unde “x” 
este pronuntat “pe” ca in “1600 pe 1200”), sau poate fi zis ca imaginea contine 
1,92 milioane pixeli (1600 inmultit cu 2100). (Anexa: Imaginea 10) 

Camerele digitale si cele traditionale sunt foarte asemanatoare din multe 
aspecte. Cea mai mare diferenta este modul in care imagine este capturata. Cu 
filmele traditionale, imaginea este “capturata” pe suport pe baza de argint. Cu 
aparatele digitale imaginea este capturata pe un dispozitiv solid numit “senzor 
de imagine”. 

Imaginea digitala poate fi obtinuta pe doua cai - utilizand o camera 
digitala pentru a face o fotografiile, sau folosind un scanner pentru a transforma 
o fotografie existenta intr-un format digital. 

CAMERA DIGITALA 

Cele mai multe camere digitale functioneaza aproximativ in acelasi mod 
ca aparatele traditionale, diferenta fiind ca in loc de film, imaginile sunt captate 
si pastrate in memoria camerei digitale, memorie care poate fi incorporata in 
aparat sau care poate fi pe un card de memorie care nu este fix. 

Numarul de imagini pe care memoria sau cardul de memorie al 
aparatului le poate stoca variaza, depinzand de calitatea imaginii si tipul sau 
(de exemplu, alb-negru, color sau in tonuri sepia), si de calitatea camerei. 
Noua tehnologie pentru imaginea digitala se dezvolta rapid si capacitati de 
stocare de mega-pixeli devin rapid mai disponibila cu fiecare generatie de 
camere digitale. 

In fotografia traditionala, cand faci ultimul cadru de pe un film, derulezi 
filmul, il scoti din aparat si il inlocuiesti cu unul nou, neexpus, pentru a putea 
continua sa faci fotografii. In fotografia digitala, un proces similar trebuie sa 
aiba loc cand memorie este plina. Daca esti obisnuit cu sistemul de operare al 
unui computer, stii ca un document sau o imagine poate fi salvata in memorie ca 
fisier. O camera digitala salveaza imaginile intr-un mod similar si fisierul cu 
imagine poate fi transferat(downloadat) din memoria aparatului pe hard drive-ul 
unui computer, pe discheta, zip drive sau CD-ROM. Cand memoria camerei este 
plina, fie downloadezi imagine stocata in memorie pe un computer sau, daca 
folosesti un card de memorie, il poti inlocui cu un card de memorie nou, nescris, 
permitandu-ti sa downloadezi imaginile mai tarziu. 

Un mare avantaj al multor camere digitale este faptul ca au un vizor LCD 
(un mini monitor). Astfel poti sa vezi imediat sau sa revezi oricand imaginile 
stocate in memorie si sa le stergi pe cele pe care nu le doresti, avand libertate 
totala de a alege, eliberand astfel spatiu de stocare pentru noi imagini si pastrand 
in acelasi timp doar cele mai bune imagini pentru o folosire/downloadare 
ulterioara. 


DE CE DIGITAL? 

Odata capturata, fotografia digitala este deja intr-un format universal. ceea 
ce o face incerdibil de usor de distribuit si folosit. De exemplu, poti insera o 
fotografie digitala in documente realizate cu procesorul de text, le poti trimite 
prietenilor prin e-mail, sau le poti pune pe un site Web unde pot fi vazut de 
oricine din lume. Cu multe dintre camere poti vedea imediat imaginea pe un mic 
ecran LCD pe spatele aparatului, sau poti conecta camera la un televizor si sa le 
afisezi in mare ca o vizionare de diapozitive. Unele camere pot fi chiar conectata 
la un microscop sau telescop pentru a afisa imagini marite foarte mult pe un 
ecran TV larg. Fotografia digitala este instanta fara a cheltui bani cu filmul sau 
hartia fotografica! (Anexa: imaginile 11 si 12) 

In afara de distribuire si afisarea fotografiilor, poti sa folosesti programde 
de editare a imaginilor, cum ar fi Photoshop pentru a imbunatatii sau a scimba 
fotografiile. De exemplu, poti realiza colaje, sa indepartezi efectul “ochii-rosii”, 
schimbi culoarea si contrastul, si poti chiar sa adaugi sau sa stergi elemente. E ca 
si cum ai avea o camera obscura luminata si fara chimicale. 

Daca vrei sa faci fotografii digitale, mai sunt cateva motive de care 
trebuie sa tii seama: 

e Salvezi bani pe termen lung pentru ca nu mai trebuie sa cumperi filme 

si sa platesti developarile. 

e Camerele digitale afisaza instant fotografiile si poti sa vezi daca au 

iesit bine. 

e Poti vedea imaginile inainte de a le printa. Daca nu iti plac le poti 

modifica sau sterge. 

e Fotografia digitala nu foloseste chimicale toxice care pot polua mediul 

inconjurator. 

e Nu mai e nevoie sa astepti sa se termine un film pentru a-l procesa, ci 

iti satisfaci imediat curiozitatea 


Camerele digitale devin mai mult decat simple aparate de fotografiat. 
Unele pot captura nu numai imaginii statice, dar si sunete si chiar imagini video. 


FOTOGRAFIE LIBERA, LIBERTATE FOTOGRAFICA 

Desi promptitudinea si flexibilitatea camerelor digitale sunt atat de 
populare mai exista un aspect care nu a fost mentionat. Acesta este noua 
tehnologie iti da posibilitatea sa explorezi fotografia creativa. In anii 1870 cand 
William Henry Jackson cara negative din sticla de 20 x 24 mm dupa el, in vest, 
pe un catar, este sigur ca ezita inainte sa faca o fotografie. Desi nu caram 
negative grele din sticla, si noi ezitam inainte de a executa o fotografie. Facem 
mereu calcule mintale daca merita. In subconstient facem o lista cu costuri, 
timp, efort si asa mai departe. Astfel pierdem momentul prielnic si imaginea nu 
mai poate fi facuta; pierdem ocazia sa facem fotografii creative si ramanem la 
fotografiile traditionale. Surprinzator, Jackson avea un mare avantaj: daca o 
imagine nu îi iesea cum dorea, placile de sticla erau refolosite. Fotografia 
digitala nu numai ca elimina problema daca imaginea merita sau nu sa fie 
retinuta, dar permite refolosirea “filmului” ori de cate ori este nevoie. Poti 
ramane placut surprins de fotografiile facute cand nu mai esti apasat de inhibitii 
legate de costurile materiale. 

TREI PASI IN FOTOGRAFIA DIGITALA 


Camerele digitale sunt doar o veriga in lungul lant care duce de la scena 
originala la imaginea finala care va fi afisata sau distribuita. De fapt, camera nu 
esta nici macar absolut necesara in acest lant. Elementul cheie in fotografierea 
digitala este o imaginea in format digital, formata din pixeli. Desi camera 
captureaza fotografia in format digital, poti scana si diapozotive, negative sau 
hartie pentru a converti aceste formate trditionale in acelasi format digital. 
(Anexa: imaginea 13) 


Pentru a intelege cum camera se integreaza cu celelalte parti ale 
sistemului de fotografiere digitala, este de ajutor sa intelegeti trei pasi de baza 
implicati in creearea si folosirea imaginilor digitale — capturarea, procesarea si 
afisarea. 


PASUL 1 — Capturarea imaginii 
Dispozitivele de capturare introduc informatia in calculator. Cel mai 


familiar astfel de dispozitiv este tastatura. Oricum, exista sute de alte dispozitive 
de capturare, incluzand mouse, sisteme de recunoastere a vocii, scannere si asa 
mai departe. lata cateva astfel de dispozitive folosite la crearea imaginilor 
digitale (Anexa: imagine 14): 
e Camerele digitale captureaza imaginile in format digital 
e Camerele traditionale captureaza imaginile in cadre, pe film, care pot fi 
scanate pentru a fi convertite in format digital. 
e Camerele video captureaza imaginea in format video. Poti folosi aceste 
cadre pentru a izola imagini separate si sa le salvezi ca imaginii 
traditionale. 
e Camerele video digitale sunt uneori capabile sa captureze imagini 
statice la fel ca si camerele foto digitale. 


PASUL 2 — Procesarea imaginilor 
Odata ce o fotografie este in format digital, o poti stoca in sistemul tau 


apoi o poti manipula sau edita intr-un program special, precum Photoshop. 
Posibilitatiile de editare sunt practic nelimitate. In unele cazuri poti imbunatatii 
o imagine, reducandu-i sau eliminandu-i defectele. In alte cazuri, poti modifica 
marimea imaginii sau efectua alte schimbari. lata doar cateva dintre modurile in 
care poti procesa o imagine (Anexa: imagnile 15 si 16): 

e Sa realizezi colaje 

e Reduci marimea pentru ca sa o poti transmite prin e-mail sau pentru a 
o pune intr-o pagina Web 

e Folosesti filtre pentru a o face mai clara sau chiar sa o faci sa apara ca 
pictata in acuarele sau ulei 

e Sa lipesti mai multe imaginii 

e Sa combini 2 imagini pentru a crea un efect tridimensional sau o 
imagine animata 

e Sa scimbi luminozitatea si contrastul pentru a imbunatati imaginea 

e Sa convertesti imaginea in alt format 


PASUL 3 — Afisarea imaginii 


Dupa ce o imagine arata cum doresti tu, o poti afisa pentru a fi vizibila si 
pentru altii. Exista numeroase metode pentru a afisa si distribui imagini digitale. 
Iata doar cateva dintre cele mai populare cai: 

Printezi imaginea pe o imprimanta color 

Inserezi imaginea intr-un document realizat cu procesorul de texte 

Pui fotografia intr-un site pe Web sau intr-o retea de fotografii 

Trimiti fotografia prin E-mail la prieteni sau familie 

Trimiti fotografia la servicii speciale care o pot printa pe tricouri, cani, 
mouse pad-uri si chiar prajituri sau torturi 

e Saostochezi in sistem pentru a o folosi ulterior 

e Sa o convertesti in diapozitiv pentru a o proiecta cu un proiector de 
diapozitive 


CAUTATI COMPLEMENTARITATEA 


Vis tehnologic sau preocupare pentru coerenta, fotografia 100% digitala 
este posibila. Necesita cunostinte excelente a domeniilor in continua evolutie si, 
in acelasi timp, cunostinte referitoare la utilizarile fotografiei. In “lumea” 
digitala calitatea este intotdeauna pe primul loc. O arhiva digitala provenita de la 
un aparat VGA sau Xga nu va permite niciodata obtinerea unui print foarte clar 
dar este recomandata pentru transmiterea de imagini prin Internet sau pentru 
realizarea unei proiectii. Trebuie sa renuntati la aparatul dumneavoastra 
traditional? Bineinteles ca nu, mai ales ca trimful tehnologiei digitale nu are 
efect numai asupra domeniului fotgrafic. Adesea, este mai simplu, mai rapid si 
mai accesibil sa faci fotografii cu un aparat foto traditional. Si apoi, utilizarea 
scannerului sau transferul imaginilor pe discheta sau CD, va permite sa 
beneficiati de avantajele oferite de fotografia digitala fara sa aveti vreo pregatire 
speciala. Complementaritatea ambelor sisteme fotografice, cristale/digital nu a 

fost niciodata mai actuala ca acum cand scannerele care citesc fisiere APS se 
vando data cu calculatorul fiind integrate in microprocesorul acestuia ca cititor 
traditional de dischete. Chiar daca fotografiei 100% digitale I se prevede un 
viitor stralucit acesta este astfel numai in conditii de complementaritate cu 
mediile fotografice existente. 


NOI SERVICII INEDITE 

Pe langa avantajele directe (confidentialitate, rezultat instantaneu si 
achizitionare gratuita), forta fotografiei digitale consta in faptul ca raspunde 
nevoii de comunicare prin imagine. Posibilitatea transmiterii cu usurinta a 
fotografiilor raspunde dorintei oricarui impatimit sau profesionist de a-si expune 
“creatile” si de a-si impartasi emotiile. Fotografia digitala permite implinirea 
acestui deziderat intr-o maniera destul de simpla. 

Aceasta modalitate de “impartasire” a creatiilor cu ceilalti va fi profitabila 
o data cu largirea serviciilor Internet, lucru deja realizat in intreaga lume. 

Serviciile fotografice ale mileniului 3 va permit sa cereti parerea altora, 
aflati la mare distanta, cu ajutorul Internetului, la fel cum prin intermediul retelei 
veti putea cere prelucrarea fotografiilor dumneavoastra de catre un laborator foto 
aflat in alta zona geografica. Si sunt din ce in ce mai multe solutii ce fac ca 
fotografia digitala sa fie in ziua de azi din ce in ce mai atractiva. 


45 


MIC GLOSAR 


APERTURA = deschiderea obiectivului ce permite trecerea luminii; marirea ei este 
reglata prin intermediul diafragmei si este exprimata in numere f:1,2; 1,4; 2; 2,8; 4; 5,6; 8 11; 
16; 22; inscriptionate pe montura obiectivului. 


PRIORITATE DE DIAFRAGMA = mod de lucru prin care utilizatorul seteaza deschiderea 
dorita a diafragmei, iar aparatul va regla in mod corespunzator viteza de inchidere a 
obiuratorului pentru a obtine o expunere corecta. 


PRIORITATE DE TIMP= mod de lucru prin care este setata viteza de inchidere a 
obturatorului, iar sistemul regleaza treapta de deschidere a diafragmei pentru care 
expunearea este optima, pe baza informatiilor oferite de exponometul incorporat in 
aparatul foto. 


COMPENSAREA EXPUNERII = optiune de comanda ce se regaseste pe majoritatea 
aparatelor foto si care permite utilizatorului sa supraexpuna (factor “+") sau sa subexpuna 
(factor “-') fata de valoarea determinate in mod automat. 


CONTRAST = diferenta dintre partea cea mai luminoasa si ce mai intunecata a unei 
imagini. Contrastul soprit mareste impresia vizuala de claritate, dar nu mai reda 
corespunzator detaliile din ambele zone. 


DIAFRAGMA = sistem aflat in obiectiv ce comanda dimensiunea deschiderii pentru a 
permite trecerea luminii. 


DIFUZOR = accesoriu atasat pe blitz pentru a difuza lumina. 


DOMINANTA DE CULOARE = tenta de culoare nedorita la o imagine, determinate de o 
iluminare necorespunzatoare. 


DPI = (dots per inch ) puncte pe inch. 
EXPONOMETRU = sistem care masoara lumina reflectate de un subiect. 


FILTRE = pentru aparate foto evoluate - accesorii din material plastic sau sticla — care 
plasate in fata obiectivului, pot evidentia o culoare sau calitate a luminii ce ajunge la 
captorul aparatului foto digital. 


ISO = abreviere a International Standards Organization, care a impus norme de 
sensibilitate fata de lumina. O serie de numere multiple, de la 50, 100, 200, 400 ,800, 1600 ASA 
indicau sensibilitatea oricarui film fata de lumina. ISO 400 reprezinta o sensibilitate dubla fata 
de ISO 200, evidentiand faptul ca este de 2 ori mai sensibil la lumina. ISO 100 reprezinta 
injumatatirea a sensibilitatii 200. 


JPEG = reprezinta un format de fisier utilizat de majoritatea aparatelor foto digitale 
pentru comprimarea imaginilor la o dimensiune mai redusa. Prin comprimarea lor se obtine 
o imagine de calitate buna, dar dimensiunea fisierului este mai mare. 


Este un format standard al imaginilor pe internet, deoarece marimea fisierului este 
minima iar paleta de culori corespunzatoare. 


MEGAPIXEL (MP) = un million de pixeli. Rezolutia unei imagini digitale este cu atat mai 
ridicata cu cat numarul de pixeli este mai numerous. 


REZOLUTIA = este o masura a cantitatii de informative dintr-o imagine si reprezita 
numarul de pixeli/inch dintr-o imagine. 


SLR (Single Lens Reflex) = mod de contructie a aparatului foto care permite 
utilizatorului sa priveasca sis a imortalizeze subiectul de fotografiat prin obiectiv. 


TIFF= ( acronym pentru Tagged Image File Format) Format de fisier pentru imagini care 
poate fi citit de software-urile importante pentru crearea imaginilor. Sistemul marmite o 
comprimare moderata fara pierderi evidente. 


VIZOR= sistem al aparatului foto care permite vizualizarea si incadrarea imaginii 
inainte de a fi inregistrata, permitand controlul compozitiei. 


Obiective: 


NORMAL = este considerat obiectivul de 50mm (la aparatele de format 35mm) care 
ofera un unghi de vizare de aproximativ 45 de grade, similar ochiului uman. 


SUPRANGULAR = obiectivele cu o distant focala mai mica de 50mm, cu un unghi larg, 
utile atunci cand subiectul este aproape si nu ne putem indeparta. 


TELEOBIECTIV = obiectivele, cu o distant focala mai mare de 60mm, folosite atunci 
cand nu ne putem apropia de subiect. 


ZOOM = obiectivele care permit modificarea instantanee a distantei focale. Un singur 
obiectiv cu zoom 28-350mm poate inlocui “n “ obiective fixe. 


MACRO = capacitatea obiectivelor de a foclliza la o fistanta mica, capabile de o 
redare la marime naturala a subiectului. 


HISTOGRAMA = ne arata distributia tonurilor in imagine si corectiile care se impun. 
Histograma arata, figurativ, ca un masiv muntos cu pante la stanga si la dreapta. 
Subexpunerea este inregistrata ca o lipsa de informatii in partea dreapta, muntele fiind 
“taiat” in stanga. Supraexpunerea este reprezentata de o lipsa de informatii in partea 
stanga a  histogramei, muntele de la dreapta fiind pur si simplu “taiat”. In situatia unei 
iluminari ce determina un contrast puternic, histograma va fi taiata in partea stanga si in 
partea dreapta. Este de dorit o histograma care sa reprezite pante de fiecare parte a 
muntelui. 


ZGOMOTUL DE IMAGINE = se refera la semnalele de interferenta care se suprapun 
peste continutul imaginilor si care pot face inuftilizabila o fotografie. Zgomotul de imagine 
este influentat atat de calitatea camerelor foto cat si de factori precum lumina redusa 
(apelandu-se la valori ISO mari), durata expunerii, dimensiunea si densitatea pixelilor, 
conversia si procesarea semnalului. 


DATE IMPORTANTE DIN ISTORIA FOTOGRAFIEI 


1816 Joseph Nicephore NIEPCE - Incepe primele sale exerimente de fotografie, care au 
putut fi vazute dupa aproape 1 deceniu 


1816 Joseph Nicephore NIEPCE - Isi prezinta primele fotografii, realizate pe bitum 


1835 Jacques Manade DAGUERRE - Dupa o colaborare cu Joseph Nicephore NIEPCE, 
finalizeaza procedeul fotografic care-i va purta numele “daguerotipic”: o placa de cupru 
argintata este tratata cu vapori de iod, obtinandu-se o sensibilitate sporita la lumina 


1839 Academia Frantei anunta oficial inventarea “daguerotipiei”; 1839 este considerat 
data oficiala a inventarii fotografiei. 


1844 Wiliam Fox TALBOT - Publica prima carte despre fotografie, dupa ce realizase 
“desene fotografice” pe o hartie sensibilizata cu clorura de argint si fixate cu iodura de 
potasiu. 


1847 Abel NIEPCE (nepotul lui Joseph Nicephore NIEPCE) prezinta negativul pe suport de 
sticla, iar Louis Desire Blanquart-ECARD realizeaza primele copii pozitive pe hartie cu albumina. 


1851 Wiliam Fox TALBOT - Realizeaza primele fotografii ale unor subiecti in miscare prin 
exunerea la lumina obtinuta in urma descarcarilor electrice printr-un condensator. 


La PARIS apare “La lumiere”, considerate a fi prima revista de fotografie din lume. 
1852 La LONDRA se deschide prima expozitie fotografica. 


1857 James MAXWELL reuseste sa obtina primele fotografii color prin procedeul de selectie 
tricromatica si recompunere prin tripla proiectie. 


1860  RALENDIG realizeaza retusul negativului pentru a imbunatati calitatea imaginii. 
1861 PRIMA fotografie cu culori permanente ester ealizata de James MAXWELL. 
1873 La NEW YORK este publicata prima fotografie in ziar. 


1884 George EASTMAN lanseaza negativul flexibil pe suport de nitroceluloza, livrat in 
bobine, cunoscut sub denumirea de “roll film”. 


CARBUITT breveteaza negativul pe support de celuloid. 


1888 George EASTMAN lanseaza primul aparat foto KODAK, insotit de sloganul ce va rezista 
mai mult de un secol “TU APESI BUTONUL, NOI FACEM RESTUL”. 


KODAK folosea o rola de film, pe care se putea realiza 100 de fotograme. Dupa 
expunere, aparatul cu film din interior era trimis la unul dintre laboratoarele KODAK. Aici 
filmul era extras, developat si copiat pe hartie, iar aparatul era reincarcat cu un alt film si 
returnat propietarului. 


1892 


Thomas Alva EDISON inventeaza un aparat de luat vederi pentru obiecte sau 


oameni in miscare care folosea o banda de celuloid de 35mm cu perforatii pe margine. 


1893 


1895 


1910 


1916 


1925 


Thomas Alva EDISON breveteaza filmul perforat de 35MM. 

Wilhelm Conrad ROENTGEN obtine prima fotografie prin expunere cu raze “X”. 

Fratii LUMIERE prezinta, la Paris , prima proiectie cinematografica. 

WODD face publice experientele sale fotografice cu radiatii infrarosii si ultraviolet. 
Este lansat pe piata AGFACOLOR, primul film negative color realizat de firma AGFA. 


SEGUIN inventeaza blitzul (se obtine lumina necesara prin decarcarea unui 


condensator in globul de sticla al unui bec cu gaz inert) 


1931 Harold Eugene EDGERTON ralizeaza primul blitz electronic. 
1945  BLACKNER, BROWN si KUNZ sunt numele inventatorilor procedeului foto numit instant 
POLAROID, 
In 1948 in variant alb/negru, iar in 1962 in varianta color. 
1950 Primul salon “Photokina” este organizat la Koln. 
1973 Primul captor CCD de uz comercial este lansat cu o rezolutie de 100x100 pixeli. 
1986 Un captor de imagine tip CCD de 1.4 MP este lansat pe piata de catre firma KODAK. 
2005 KODAK renunta sa mai produca aparate foto reincarcabile cu film de 35mm. 

TEHNICA SI ARTA FOTO 


Fig. 2. Plasarea subiectului 
pe axa de simetrie slăbeşte 
efectul artistic. 


Fig. 1. Liniile şi punctele 
„forte“ ale cadrului ima- 
ginii: 


TEHNICA SI ARTA FOTO 


Fig. 3. Plasarea subiectului 
după dreptele forte sporește 
ctectul artistic. 


a b 


Fig. 4. Diagonalele forte ale cadrului: 
a — diagonala ascendentă; b — diagonala descendentă. 

Fig. 5 Linii curbe: 
a — curbate în jos (convexe); b — curba- 
te în sus (concave); c — curbate lateral. 


anina 


Fig. 6 Linii frînte verticale şi ori- 
zontale. 


„forte“ ale cadrului ima- 
ginii: 

Figura 7 


Figura 8 


Figura 9 

Figura 10 


Figura 11 


Figura 12 

Figura 13 


Figura 14 


Figura 15 Figura 16 

